Kaikkea hyvää: marraskuuta 2016\nIsännän sisko sai vauvan. Niinpä mietimme, mitä veisimme ristiäislahjaksi. Ostimme pikkuruisen kastesormuksen, mutta se oli niin pieni, että arvelimme lahjaan sopivan jotain lisääkin. Ja niin aloimme näpräämään. Mutta kuka teki ja mitä?\nIsännän bravuuri on virkattu pipo, joten hän teki pikkuiselle kiinteillä silmukoilla pipon, johon virkkasin koristeeksi lumihiutaleen. Pipolangassa on kimallusta joukossa, joten nämä menevät nyt niin muodikkaaseen prinsessa Elsa -teemaan hyvin. Isäntä muuten on virkannut pipoja jo kymmenittäin tähän mennessä, eikä hänen miehuutensa ole siitä kärsinyt ollenkaan. :)\nSain ensimmäiset neulakintaat valmiiksi pikkuiselle. Nämä olivat helpot, sillä pienelle vauvalle ei onneksi tarvitse tehdä peukaloa. Tarkkasilmäinen huomaa joukossa pienen virheen, mutta suotakoon sellainen, sillä nämä ovat todella ne ensimmäiset kappaleet.\nJa pikkuinen sai myös sievät kimalteiset sukat jalkaansa, jotta sarja olisi täydellinen. Nämä sain yhdeltä ystävältäni, jolla ikää on jo 90 vuotta. Hän halusi ehdottomasti lahjoittaa tekemänsä pienet sukat tälle vauvalle.\nTyttö sai nimen Lilja Sara Susanna. Juhlat olivat Tyrnävällä, joten viikonloppu meni juhlien lisäksi ajamiseen. Onneksi ihana naapurimme hoiti lypsyt sillä aikaa.\nLähettänyt Kivimäen emäntä klo 16:38 8 kommenttia:\nLähettänyt Kivimäen emäntä klo 10:59 12 kommenttia:\nNiin vain saimme houkuteltua yhden ystäväpariskunnan nostamaan pianon jaloilleen ruokapalkalla. Ja tietysti yksi karvatassu jo kävi kokeilemassa, miten hienot kurajäljet saisi kanteen tassuteltua.\nPianoa soitetaan kansi auki. Silloin esiin saa myös nuottitelineen.\nPiano on valmistettu Turussa, mutta aikaa en ole pystynyt vielä selvittämään.\nPohjassa on jonkun aikaisemman omistajan tietoja.\nJa Perniössä piano on ollut jossain vaiheessa.\nKoska kehuin jo pianon sointia, saat itsekin kuulla, miten upea se on. Ja ei tietenkään soittajassa vikaa ole. :)\nKaikki alkoi siitä, kun halusin oppia soittamaan pianoa. Jouduimme ostamaan vanhan kosketinsoittimen, jonka saa helpolla syliin soittamista varten. Trenkituvassahan ei mitään tiloja ole niin, että soittimen saisi millekään jaloille tai edes pöydälle. Mutta kamarin sängyn reunalla on juuri tarpeeksi tilaa soittaa.\nMutta eihän se siihen jäänyt. Kun olimme isänpäivänä isälläni kylässä, veljeni vaimo innosti hankkimaan flyygeliä. Kävisihän sellainen valtavan hyvin arvokkaan talon saliin. Arvelin moisten soittopelien olevan valtavan kalliita, mutta veljeni vaimo sanoi, että kyllä niitä vaan halvalla saa, kun ihmisillä ei ole tiloja niille, joten myyvät muutamalla satasella. Siitä se ajatus sitten lähti.\nLaitoin hakusanaksi toriin "flyygeli" ja muutama myynti-ilmoitus näytti sitä lajia olevan. Mutta yksi ilmoitus vaikutti erittäin kiinnostavalta. Eikä se ollut flyygeli. Se oli vanha taffelipiano. Ja sen hinta oli vaivaiset 100 €.\nEdellisen omistajan ottama kuva\nLähdimme lauantaiaamun kunniaksi katsomaan soitinta. Eihän se toki kunnossa ollut, monta kieltä oli poikki ja vire oli kuin pahimmasta painajaisesta. Mutta edullinen se oli. Joten teimme kaupat. Enää oli ongelmana saada se kuljetettua Kivimäkeen. Ensin päällinen suojattiin vilteillä ja sitten soitin kellistettiin patjan päälle. Jalat ruuvattiin irti ja sitten alkoi roudaaminen ulko-ovelle. Portaat oli pahin vaihe, mutta nekin lopulta päästiin alas kaikki suurin piirtein ehjinä. Onneksi myyjä auttoi pahimmissa paikoissa. Ja niin lopulta soitin oli kärryssä. Ja illan tullen pääsimme Kivimäkeen asti.\nEnää oli ongelmana saada piano kahdestaan sisälle. Tai mikä ongelma se nyt oli, olemmehan ennenkin kantaneet vaikeita ja painavia kuormia. Enemmän kai se on tekniikkakysymys, tuumimme ja lähdimme yrittämään.\nLankut auttoivat niin paljon, että saimme rullattua pianon kokonaan eteiseen.\nHetken huilattuamme päätimme viedä pianon saliin asti. Kynnys oli siinä se vaikein kohta, sillä rullien korkeus ei riittänyt pitämään pianoa kynnyksen kohdalla ilmassa. Muutamalla ähkäisyllä ja rykäisyllä saimme koko laitoksen lopulta viimeisen kynnyksen yli salin puolelle.\nSen pidemmälle emme vielä yrittäneet. Seuraavaksi pitäisi pyörittää jalat takaisin pianon alle ja nostaa se pystyasentoon. Siihen emme aio ryhtyä kahdestaan, sillä piano painaa niin paljon, ettei kannata yrittää. Pahimmassa tapauksessa katkeaisivat jalat pianosta, ellei sitten jopa meiltä itseltämmekin.\nMelkoinen työ tuossa oli, mutta lopulta saimme uuden vanhan soittimen kuljetettua perille. Vielä ei mikään kiire ole soittamaan, sillä ensimmäinen pianotuntini on vasta tulevana keskiviikkona. Jos vaikka ensi talveksi suunnittelisi tuon kunnostuttamista.\nRullat isäntä sai lainaan työpaikaltaan. Ne olivat aivan ehdottomat tuossa siirtämisessä. Kyllä se niin valtavasti painoi.\nJalat ja pedaali odottavat vielä kiinnittämistään, mutta seuraavat meille saapuvat vieraat saavat auttaa soittimen jaloilleen.\nTaffelipianon sointi ei yllä tietenkään aivan flyygelin tasolle, mutta eipä ole soittajakaan mikään maestro. Jos tuosta jonkinlaisen soittopelin saisi kunnostettua, olisi sekin ihan tarpeeksi.\nLähettänyt Kivimäen emäntä klo 18:26 12 kommenttia:\nOstimme puolitoista vuotta sitten suurin odotuksin laitteen, jonka uskoimme ratkaisevan talon hajuongelman. Otsonaattorin piti olla kätevä laite, joka toimii kuin unelma. Sen toimintaperiaate hajunpoistossa on happimolekyylien erottaminen ja uudelleen yhdistäminen. O2 irtaantuu ja yhdistyy otsoniksi, O3, joka yhdistyy typpiyhdisteiden kanssa ja putoaa lattialle. Näin typpiyhdisteet palavat pois ja haju sen mukana.\nOtsoni on hengitettynä myrkyllistä, joten käsittelyn jälkeen pitää tuulettaa tilat hyvin. Sen jälkeen paikka on raikas kuin ukkosmyrskyn jälkeen ulkona.\nMutta kun laite hajoaa heti, kun sitä käyttää! Laite on oikeasti aika yksinkertainen toiminnaltaan, eikä siinä ole monta osaa. Parhaillaan kone on taas takuukorjauksessa. Tämä kerta on joko viides tai kuudes tämän puolentoista vuoden aikana. Laite on viettänyt aikaa takuukorjauksessa enemmän kuin meillä. Viimeksi siitä hajosi tuuletin. Edellisillä kerroilla ongelma on ollut piirilevyssä. Otsonaattorin vuoksi olemme uusineet sähköt. Kone hajosi taas sen jälkeen. Olemme pyytäneet sähköyhtiöltä tarkastusmittarin siltä varalta, että sähkönsiirrossa olisi piikkejä. Ei ollut. Kone hajosi. Viimeksi siitä uusittiin kuluvia osia. Kun Isäntä laittoi laitteen päälle, otsonia alkoi tulla, mutta tuuletin ei toiminut.\nTakuu loppuu helmikuussa, eikä talossa ole voinut otsonoida kuin pieniä hetkiä kerrallaan. Luultavimmin emme ainakaan tällä laitteella saa niitä hajuja pois, sillä laite ei kestä käyttöä. Ehkä meillä on liian paljon sitä hajua, ettei otsonaattorikaan selviä siitä.\nLaite, johon laitoimme toivomme, on osoittautunut kelvottomaksi ja kestämättömäksi. Oikea helvetinkone! (Anteeksi!)\nLähettänyt Kivimäen emäntä klo 11:27 22 kommenttia:\nAnteeksi, otsikkohan oli lähes silkkaa valhetta! Mutta on meillä lunta edes jonkin verran kaikkialla. Eilen satoi muutama hiutale ihan alas asti ja jäi siihen. Joten nyt meilläkin on ehkä ihan ensilumeen vaadittava määrä tätä valkoista talvista ainetta.\nKuvasta näkee hyvin keskeneräiset projektit\nEi sitä lunta vielä ihan lumitöiksi asti ole, mutta onhan tuollainen ohut valkoinen huntu ihan hauska.\nEnsi viikolla nämä varmaan sulavat pois, sillä vesisadetta on luvattu.\nJos et vielä ylemmästä kuvasta bongannut kolmea karvaista sarvipäätä, saatat nähdä ne paremmin tästä. Kanat eivät astu enää pihalle.\nPuutarhapuolikin näyttää jo hieman talviselta.\nMukavaa, kun meilläkin on nyt lunta, vaikka sitä aika niukasti vielä onkin.\nLähettänyt Kivimäen emäntä klo 09:32 14 kommenttia:\nIhmeen kylmä on jatkuvasti, eikä pakkanen näytä hellittävän lähipäivinä. Lunta ei vielä ole tullut Kivimäkeen asti. Ihan jokusia hiutaleita on tullut ihan maahan ja siinä nököttävät, kun maakin on jäässä. Talvi yllätti meidät nyt ihan kokonaan. Odottelin monta päivää, että pakkanen lauhtuisi, mutta sehän vaan kiristyi päivä päivältä.\nNiinpä tekemättömien syystöiden lista jäi aika pitkäksi:\nViimeiset kukkasipulit jäivät istuttamatta. Niitä on kymmeniä. Ne piti istuttaa alatasanteelle trenkituvan pihaan.\nDaaliat eli joriinit jäivät maahan. Taisivat jo paleltua.\nJuuri ennen pakkasta saapunut kivituhkakuorma jäi levittämättä. Trenkituvan pihalla on kauhea möykkelikkö, samoin parkkipaikalla. Hyvä aikomus kyllä oli, mutta pakkanen teki materiaalista liian kovaa.\nLehtikaalit jäivät maahan. Minun piti poimia viimeiset lehdet, mutta se jäi aikomukseksi.\nLoppujen lehtien puhaltaminen ja haravoiminen jäi.\nPelargoniat ja muut talteenotettavat jäivät pihalle. Hyvä aikomus ei riittänyt tarpeeksi ajoissa.\nVesiletkut pitkin pihoja jäivät tyhjentämättä.\nKalusteet ovat vielä pihalla.\nKaikkea muutakin oli vielä suunnitteilla, mutta ne nyt jäivät myöhäisempään ajankohtaan, ehkä jopa kevääseen. Sehän on jo muutaman kuukauden päästä. Tänä vuonnakin pääsimme pihatöihin jo maaliskuussa.\nEi tässä aika sentään pitkäksi ole käynyt. Sain suuren ahaa-elämyksen. Tähän asti viimeiset kymmenen vuotta olen opiskellut töiden ohella, joten mitään vapaa-ajan harrastuksia en ole uskaltanut edes ajatella, vaikka kaikenlaista olen siinä sivussa puuhannutkin pienellä syyllisyydellä. Ajanhan olisi voinut käyttää viimeisten opiskeluun liittyvien tehtävien tekemiseen. Mutta nyt minulla on työ ja vapaa-aikaa. Joten voin aloittaa kivoja harrastuksia, joista olen ennen vain haaveillut.\nRanskan opiskelun netissä Duolingon kautta\nPianotunnit alkavat aivan kohta, kunhan saan opettajan kanssa sovittua ajat. Siihen mennessä olen katsonut valtavan määrän Youtube-videoita alkuun pääsemiseksi.\nAion opetella syksyn aikana myös kinnasneulatekniikan. Osaan tehdä suoraa pötköä, mutta ensi viikolla opin enemmän.\nNyt pitäisi jo alkaa orientoitua talon remontteihin, sillä talvi on hyvää aikaa sisätöihin. Ehkä sisätiloissa tarkeneekin paremmin. En muistanutkaan, miten isolla lämpöpattereiden pitää olla pakkasella.\nLähettänyt Kivimäen emäntä klo 23:06 6 kommenttia:\nOstamamme sohva oli ollut myyjän jo edesmenneen miehen isoäidin sohva. Isoäiti oli ollut harras uskovainen ja pitänyt erityisen paljon virrenveisuusta. Niinpä kaikki laulutaitoiset olivat saaneet isoäidin kanssa laulaa virren tai pari istuessaan sohvalla. Tämä oli oikein mukava kertomus sohvasta ja näin se sai oman kauniin historiansa.\nKorkea kaappi taas kertoo aivan toisenlaista tarinaa. Kaapin jaloissa on mukavia tupajumin jättämiä reikiä, mutta se kertoo muutakin. Kaappi oli aikoinaan kuulunut perheelle, jossa oli tiettävästi ainakin isä, äiti ja kaksi tytärtä. Viime vuosisadan alkupuolella isä jätti perheen ja äiti ja tyttäret jäivät pahaan taloudelliseen pulaan. Kekseliäs äiti keksi alkaa myydä pimeää viinaa kieltolain aikana. Kaapista tuli tämän pimeän viinan kätköpaikka. Tietysti lopulta kävi niin, että sekä äiti ja molemmat tyttäret jäivät kiinni ja joutuivat vankilaan.\nEikä tyttärien loppukaan ollut mikään mukava. Ilmeisesti heille myynnin lisäksi maistui itselleenkin alkoholi. Molemmat kuolivat aikoinaan samana päivänä nautittuaan ostamaansa pimeää viinaa, joka luultavasti sisälsi enemmän metanolia kuin etanolia.\n"Vaan miten vähän jääkään meistä muistoks tulevain, kuin isoisän tarinasta olkihattu vain."\nLähettänyt Kivimäen emäntä klo 15:17 8 kommenttia:


HIFK-kapteeni helpottui huipputärkeästä tasapelistä: ”Väistimme luodin" | Yle Urheilu\nJalkapallon Veikkausliigassa HIFK ja JJK tasasivat pisteet putoamiskamppailun kannalta tärkeässä ottelussa lukemin 1–1. Tasapelillä HIFK on JJK:ta kolme pistettä edellä sarjan tyvipäässä, kun joukkueilla on jäljellä kautta kuusi ottelua.\nJJK:n päävalmentaja Juha Pasoja harmitteli joukkueensa varovaista peliä ensimmäisellä puoliajalla.\n–\tToisella puoliajalla saimme käännettyä pelin meille. Valitettavasti tulos oli 1–1, Pasoja totesi.\n–\tTämä ei tyydytä. Tämä peli oli ihan voitettavissa. Toisaalta olimme ensimmäisen puoliajan jälkeen häviöllä. Piste on aina vieraissa hyvä.\nTasapeli ei saanut myöskään aikaiseksi luovutusmentaliteettia JJK:n pukuhuoneessa. Sarjanousija on äitynyt oivaan syysvireeseen. Kauden neljästä voitosta se on ottanut kolme viimeiseen reiluun kuukauteen.\n–\tHyvä taistelu jatkuu. Kovaa ajoa loppuun asti, Pasoja vakuutti.\nHIFK-kapteeni Mika Väyrynen oli helpottuneemman oloinen pelin jälkeen. Ottelun lopussa JJK loi kaksi loistopaikkaa miehen ylivoimalla, mutta ei onnistunut voittomaalissa. Väyrynen jakoi kiitosta maalivahdilleen Carljohan Erikssonille, joka torjui erityisen komeasti lopussa JJK-kärki Sasa Jovovicin terävän laukauksen.\n–\tJos katsoo pelin lopun, niin ollaan tyytyväisiä. JJK:n voitto oli tosi lähellä. Eriksson otti loistavan torjunnan viimeisessä tilanteessa. Olisi voinut käydä paljon huonomminkin, Väyrynen totesi.\nHänen mukaansa HIFK lopetti pelaamisen toisella puoliajalla, kun JJK otti pelin hallinnan.\n–\tEi haluttu pelata vaan, rupesimme laittamaan pitkää palloa. Se oli selviytymistaistelua ja hurlumheitä, Väyrynen kuvaili.\n–\tVäistimme luodin.\nLoppukauteen Väyrynen näkee selkeän kehityskohteen, jotta HIFK säilyttää sarjapaikkansa tulevalle kaudelle.\n–\tPelinrakentelussa on hirveästi parannettavaa. Emme saa lähteä tuollaiseen hurhumheihin. Ero PS Kemiin ja RoPSiin taitaa olla lian iso. Tärkein tehtävä on nyt, että JJK pysyy takana, Väyrynen sanoi asetelmista.\nVeikkausliigan viimeistä edellinen karsii sarjapaikasta Ykkösen toiseksi sijoittunutta vastaan. Viimeinen putoaa suoraan sarjaporrasta alemmas.\nJJK pettyi tasapeliin, HIFK selvisi pistejakoon\nUrheiluVeikkausliigaJalkapalloJJK JyväskyläHIFK FotbollYkkönenKotimaan jalkapalloMika VäyrynenJoukkueurheiluJuha PasojaPalloseura Kemi KingsUrheilutapahtumatJalkapalloilijat (miehet)Rovaniemen Palloseura


Honda Monkey z50J 50 cm³ 1993 - Kotka - Mopo - Nettimoto\nMyydään aito ja alkuperäinen Honda Monkey pois koska entinen 150yx moottori meni rikki eikä kiinnostusta ajaa vakiolla :) Myydään ensimäisen kuvan putkella eikä suoralla putkella Monkeyhyn vaihdettu entisen omistajan toimesta alakerran laakerit, tiivisteet, mäntä ylikokoinen ja sylinteri hoonattu ja sen jälkeen ajettu 500km. Itse olen laittanut: -Uutena ostetun levykeulan (200e) -Koroiskarit 280mm -H4 umpion -Rajoittamattoman cdi boksin -Kaikki maalattu uudestaan -Uudet jarrut taakse -Tarakan -Aito Hondan takavalonlasi -Uudet sähköt -Aidot Hondan lokasuojat ja tarvikemallin kuraläppä Ei varmaan ollu kaikki mitä laitettu, mukaan tulee vakio keula, iskarit ja kaikkea muuta osaa. Kilometrejä tulee joka päivä lisää ja tarkoitus viedä tankki ja sivukoppa ruiskumaalaukseen, laittaa tarrat niihin ja vaihtaa penkinpäällinen jolloin hinta nousee. Siitä tinkimään luottopeli ja jos vaihtoa niin ainoastaan melko ruosteeton 940 Volvo D24tic koneella jonka jatkona m90 laatikko ja väliäkin voin maksella jos on hyvä yksilö :)\nMyydään aito ja alkuperäinen Honda Monkey pois koska entinen 150yx moottori meni rikki eikä kiinnostusta ajaa vakiolla :) Myydään ensimäisen kuvan putkella eikä suoralla putkella\nMonkeyhyn vaihdettu entisen omistajan toimesta alakerran laakerit, tiivisteet, mäntä ylik...Lue lisää »\nMonkeyhyn vaihdettu entisen omistajan toimesta alakerran laakerit, tiivisteet, mäntä ylikokoinen ja sylinteri hoonattu ja sen jälkeen ajettu 500km.\n-Uutena ostetun levykeulan (200e)\n-Rajoittamattoman cdi boksin\n-Kaikki maalattu uudestaan\n-Aito Hondan takavalonlasi\n-Aidot Hondan lokasuojat ja tarvikemallin kuraläppä\nEi varmaan ollu kaikki mitä laitettu, mukaan tulee vakio keula, iskarit ja kaikkea muuta osaa.\nKilometrejä tulee joka päivä lisää ja tarkoitus viedä tankki ja sivukoppa ruiskumaalaukseen, laittaa tarrat niihin ja vaihtaa penkinpäällinen jolloin hinta nousee.\nSiitä tinkimään luottopeli ja jos vaihtoa niin ainoastaan melko ruosteeton 940 Volvo D24tic koneella jonka jatkona m90 laatikko ja väliäkin voin maksella jos on hyvä yksilö :) Piilota »\nNettimoto ID 2237062


Käytöstä poistuneet mittaus- ja laadutusasemat - Mittaus ja laatu\nOlet täällä: Alkuun / Käytöstä poistuneet mittaus- ja laadutusasemat\nEdellinen - Käytöstä poistuneet menetelmät\nSeuraava - Vanha lainsäädäntö\nKäytöstä poistuneet mittaus- ja laadutusasemat\nPohjois-Suomessa sijaitsevien tehtaiden puuvastaanottoon rakennettiin 1990-luvulla maamme ensimmäiset mittaus- ja laadutusasemat eli nk. MILA:t, yhteensä kolme kappaletta. Näillä pölkyt mitattiin yksitellen laser- ja videokameratekniikalla.\nPölkkyjen laadutus toteutettiin osaksi silmävaraisesti lajittelijan toimesta ja osaksi mittaustekniikkaa hyödyntäen (alamitat, mutkat). Lajittelija määritti pölkyn laadun (laho, haarapuu, väärä puulaji) ja tarvittaessa kuorilisäyksen tai jäävähennyksen. Varsinaisessa mittaustilanteessa matriisikamerat kuvasivat laservalolähteiden lähettämän ja pölkyn heijastaman valon siten, että keskimääräisestä kuitupuupölkystä saatiin noin 20 000 mittauspistettä. Pölkyn tilavuus laskettiin 5 cm:n pätkissä lieriön kaavalla. Aseman käsittelynopeus on 10 – 15 pölkkyä minuuttia kohden, mikä mahdollisti lähes 100 000 m³:n vuosikapasiteetin kahdessa vuorossa. Mittausjärjestelmä valitsi satunnaisesti riittävän määrän kontrollipölkkyjä tarkastusmittausta varten, jotka siirrettiin erilleen muista pölkyistä.\nMILA:t rakennettiin 1990-luvulla. Kuvassa AQS300 -mittaus ja laadutusasema (kuvat @ Vision Systems).\nStora Enso Oyj:n Uimaharjun puuterminaalissa oli toiminnassa vuodesta 2002 lähtien automatisoitu otantaan valittujen kuitupuuerien mittaus- ja laadutusasema, nk. MITLA-asema. Siinä tilavuuden mittaus tapahtui matriisikameroilla kirkasta valopintaa vasten pölkyn pudotessa mittausalueen lävitse, jona aikana pölkyn halkaisijasta riippuen siitä otettiin 7 – 13 mittausta. Aluksi otantaerän pölkyt asetettiinpunnituspöydälle punnitusta varten, jonka jälkeen mittauslinjalla pölkyt eroteltiin toisistaan porrasannostelijan avulla ennen mittausta. Aseman käsittelykapasiteetti oli noin 35 pölkkyä minuuttia kohden. Laadutus tehtiin automaattisesti tietokoneella, joka asetti pölkyt automaattisesti laatujärjestykseen.\nMITLA:lla mitattiin ja laadutettiin otantaan osuneet kuitupuuniput pölkyttäin. Aseman mittauskapasiteetti mahdollisti myös pienten hankinta- ja käteiskauppapuuerien totaalisen mittauksen. Mittaustulosten varmistamiseksi tietokone arpoi vielä yksittäisiä kontrollipölkkyjä mittauslain edellyttämään tarkastusmittaukseen.\nKuitupuuerien mittaus- ja laadutusasema MITLA Stora Enso Oyj Uimaharjun tehtailla (kuva @ Genera).\nCodator Modus 1000\nCodator Modus 1000 –mittaus- ja laadutusasema oli käytössä kontrolli- ja otantaerien mittauksessa Metsä Groupin Joutsenon tehtailla vuodesta 2005. Modus 1000 mittasi kuitupuupölkkyjen dimensiot ja tilavuuden niiden kulkiessa mittauskohdan ohitse. Se myös tunnisti dimensioihin liittyvät vajaalaadut kuten alamitat ja mutkat.\nJärjestelmä koostui 2 – 4 viuhkaetäisyysmittauslaserista ja 4 – 8 kamerasta, jotka keräsivätmittaustietoa kuitupuun kolmiulotteisesta profiilista. Modus 1000 –mittalaite oli aiempiin otantamittausasemiin verrattuna rakenteellisesti kevyempi. Joutsenon laitetta oli mahdollista siirrellä, mutta mittalaite voitiin myös sijoittaa kuorimon yhteyteen. Tällöin se oli osa olemassa olevaa tuotantolinjaa, jolloin pölkyt voitiin mitata ja laaduttaa ennen kuorimoa olevalla hajotuspöydällä ilman, että pölkkyjä tarvitsi kuljettaa erilliselle otantamittausasemalle.\nCodator Modus 1000 -mittaus ja laadutusasema Metsä Groupin Joutsenon tehtailla.


MyLion-sovelluksen käyttöön liittyy tietoturvariskejä. MyLion-tilille kirjautuminen ei täytä tietosuoja-asetuksen vaatimuksia ja tietojen luovuttaminen on vastoin GDPR vaatimuksia.\nSovelluksen tietosuojaselosteessa mainitaan muun muassa, että sovellus kerää käyttäjän laitteilta tietoja, jotka ovat yhdistettävissä käyttäjän LCI-tiliin, jolloin laitteiston tiedoista tulee osa henkilötietoja.\nEuroopan Lions-maat ovat jo vuosia neuvotelleet LCIn kanssa tietosuojakysymyksiin liittyvistä asioista tuloksetta. Tällä hetkellä keskusteluissa on eurooppalaisen jäsenrekisterin perustaminen, minkä loppunsaattaminen vie aikaa. Lions-liiton hallitus on antanut omalle tieto- ja viestintätekniikan työryhmälleen pikaisen toimeksiannon lähteä selvittämään paluuta kotimaiseen jäsenrekisteriin, josta siirrettäisiin ainoastaan välttämättömimmät tiedot kansainvälisen järjestön rekisteriin.


Voit silti napata ilmaisen Windows 10 -kopion 29. heinäkuuta 2016 jälkeen | artikkeleita\nVoit silti napata ilmaisen Windows 10 -kopion 29. heinäkuuta 2016 jälkeen\nMicrosoftin tarjous päivittää Windows 10: ään laitteista, joissa on kelvollisia Windows 7- tai Windows 8.1 -kopioita, raukeaa tänään 29. heinäkuuta 2016.\nYhtiö ilmoitti aiemmin, että se ei lopeta tarjousta apuvälineitä käyttäville asiakkaille. Microsoft ei paljastanut silloin, jos ja mitkä vaatimukset täytettiin, jotta Microsoft voisi osallistua ilmaiseen päivitystarjoukseen 29. heinäkuuta 2016 jälkeen.\nTänään on avattu uusi Windows 10 Upgrade -sivusto verkkosivustoa, joka käyttää apuvälineitä käyttäviä asiakkaita.\nSuurelle yleisölle ilmainen päivitys Windows 10: lle päättyy 29. heinäkuuta. Jos kuitenkin käytät apuvälineitä, voit silti saada ilmaisen päivitystarjouksen myös yleisön määräajan päätyttyä, kun Microsoft jatkaa pyrkimyksiään parantaa Windows 10: tä. kokemusta ihmisille, jotka käyttävät näitä tekniikoita.\nPäivitys : Vaikuttaa siltä, että prosessi muuttuu tulevina viikkoina Redditissä lähettäneen Microsoftin edustajan mukaan. Microsoft pyytää käyttäjiä käyttämään ilmaista päivitystarjousta vain, jos heillä on vammaisuuksia. Nykyisessä muodossaan yritys vetää pian kaikille ilmaisen sivun ja vaatii vammaisia käyttäjiä ottamaan yhteyttä suoraan Microsoftin tukeen.\nIlmainen Windows 10 -päivitys\nMicrosoft päätti tarjota ilmaisen päivityksen tarjouksen kaikille asiakkaille, jotka tarvitsevat aputekniikkaa. Tämä tarkoittaa, että kuka tahansa voi napsauttaa päivityspainiketta verkkosivustolla aloittaaksesi päivitysprosessin.\nLadataan suoritettava Windows 10 Upgrade -tiedosto, jonka Windows 7- tai Windows 8.1 -laitteiden käyttäjät voivat suorittaa aloittaakseen päivitysprosessin Windows 10: ksi.\nMicrosoft teki selväksi, että se ei rajoita pääsyä tiettyihin avustekniikoihin. Itse asiassa yritys ei rajoita pääsyä lainkaan. Vahvistat kuitenkin, että käytät avustekniikoita napsauttamalla Päivitä nyt -painiketta.\nJos haluat Windows 10: n nyt ja olet valmis hyödyntämään ilmaisen päivityksen tarjousta, napsauta alla olevaa painiketta aloittaaksesi.\nKyllä, käytän avustavia tekniikoita ja olen valmis päivittämään ilmaiseksi Windows 10: ään.\nTämä tarkoittaa, että kuka tahansa, jopa asiakkaat, jotka eivät käytä apuvälineitä, voi päivittää käyttöjärjestelmänsä ilmaiseksi 29. heinäkuuta 2016 jälkeen.\nMicrosoft toteaa, että se voi lopettaa laajennustarjouksen milloin tahansa tulevaisuudessa, mutta ei ole vielä päättänyt, tehdäänkö se vai ei. Yhtiö lupaa kuitenkin julkaista julkisen ilmoituksen ennen tarjouksen päättymistä.\nOn todennäköistä, että jotkut asiakkaat, jotka eivät käytä avustavia tekniikoita, ottavat Microsoftin vastaan tarjouksen. Koska todisteita ei tarvitse toimittaa, kuka tahansa voi silti päivittää Windows 10: ään ilmaiseksi niin kauan kuin tarjous on valmis ja Microsoft ei vedä sitä.\nPoista Windows 10 -käsikirjoituskokoelma\nMicrosoftin rogue -ilmaisin\nIlmaisten ohjelmistojen tarjoussivustojen yleiskatsaus\nHiiren kiinnittäminen ilman rajoja häiritsee\nIrfanView 4.53 Image Viewer julkaistu\nRapidshare-vaihtoehdot: File Hoster suljetaan 31. maaliskuuta 2015


Kansainvälistymisen toimintamalli Pohjois-Savossa – kompassit käyttöön - Business Kuopio\nEtusivu » Kansainvälistymisen toimintamalli Pohjois-Savossa – kompassit käyttöön\nVerkostotoiminnasta kasvua Pohjois-Savoon eli VERKA -hanke on siirtynyt siihen vaiheeseen, jossa haetaan mallia elinkeinoelämän kansainvälistymiselle. Käytännössä kyse on siitä, miten kansainvälistymiseen kuuluvat tarpeelliset palvelut tunnistetaan ja miten asiakkaat eli yritykset nuo palvelut myös löytäisivät. VERKA-hankkeen ensimmäinen kansainvälistymistyöryhmä kokoontui huhtikuun lopulla. Työryhmään kutsuttu osaajakaarti oli laaja käsittäen yrityksiä, oppilaitoksia, vientiä tukevia organisaatioita ja hankkeita sekä julkistoimijoita. Työ ei rajoitu pelkästään työryhmän sisälle, vaan suuntaa ja asiantuntemusta käydään hakemassa työskentelyn myötä monilta muiltakin tahoilta. Viimeksi olen haastatellut Pohjois-Savossa toimivia kunniakonsuleita heidän työstään viennin edistämiseksi.\nHeti alkuun on käynyt selväksi, että yritysten näkökulmasta vientiponnistelujen rinkkaan olisi pakattava kolme asiaa: markkinatuntemus, vientikoulutus ja viestintätaidot. Voin todeta, että ei tässä mitään uutta ole. Maakunnassa on tarjolla monenlaista koulutusta, ja Itä-Suomen yliopiston ja Savonia-ammattikorkeakoulun kursseille haetaan nimenomaan yritysten toimeksiantoja. On myös julkisia palveluita sekä yksityisiä palveluita tarjoavia ammattilaisia. Kaikki nämä palvelut eivät kuitenkaan muodosta asiakkaille nopeaa vientipolkua tai valtatietä maailmalle.\nPalveluiden ja tarvittavien taitojen esittäminen selkeinä etenemisen askeleina ensimmäistä kertaa markkinoille lähteville yrityksille olisi tärkeää. Nykyään puuttuu kartta mahdollisuuksista ja monesti kompassin suunta. Palvelut saattavat löytyä ikäänkuin suunnistuskartan kulmasta lyhyinä selitteinä: tätä kaikkea täällä vientimaastossa olisi tarjolla. Matka palveluihin on kuitenkin opittava itse, ja kokemusten mukaan monesti on noustava palveluiden tasolle ennen kuin saa palvelua. Kuulostaako oikealta tavalta?\nNyt ollaan siis kartoittamassa tätä vientiosaamisen karttalehteä maakunnassa. Ensimmäinen vaihe on maastotyöt ja kohteiden merkitseminen kartalle. On myös huomioitava, että kokemattoman reitinvalinta saattaa lopulta viedä voimat. Tähän tarvitaan yhteistä näkemystä, miten vientiosaamisen koulutus rakennetaan ja miten se parhaiten liitetään vientihalukkaan polkua tukemaan juuri oikeaan aikaan ja oikealla tavalla – tästähän on juomapisteiden sijoittelussakin kyse.\nHankkeen aikana on tarkoitus saada ensialkuun kuntorastit käyntiin. Kun kartta on toimivaksi todettu, saataneen aikaan todelliset kansainväliset viennin rastiviikot, jossa erilaiset vientiä tukevat palvelut sekä osaaminen kohtaavat. Koska maakunnassa on paljon kansainvälistä huippuosaamista, ei ole epäilystäkään, etteikö osaamista haluta näyttää myös maailmalla, kuuluisaa savolaista vaatimattomuutta siis. Nyt on vain kompasseille annettava töitä.


Keisarintie | Rokuaoutdoors\nKeisarintie, jota pitkin Venäjän keisari ei koskaan kulkenut\n”… muut jotka tulevat näkysälle Keisarillisen Majesteetin kulkemisen aikana pitää olla puhtaasti ja siwollisesti waatetut erinomattain Gestgifvareissa… ”\nSäräisniemen kirkkoväki istui hiljaa kirkon penkissä, eikä ollut uskoa todeksi kappalaisen lukemaa kirkonkuulutusta. Jumalanpalveluksen jälkeen väki hajaantui viemään viestiä muille pitäjäläisille – Venäjän keisari matkustaisi heidän valtatietään pitkin Ouluun. Maantie oli korjattava, kyytihevosia varattava ja maalaiskansan piti näyttäytyä kotikutoisissa vaatteissa. Samanlaisia kuulutuksia oli luettu muissakin kirkoissa Oulujoen ympäristössä. Keisarin matka vaikuttaisi suosiollisesti ja poistaisi kansan epäluuloja keisaria kohtaan.\nKuulutuksissa oli myös käsketty talonpoikia hakemaan Oulusta pursia, joilla Venäjän keisari ja Suomen suuriruhtinas Aleksanteri voisi ylittää Oulujärven matkallaan Säräisniemelle. Sieltä matka jatkuisi Rokuan keskikievarin kautta kulkevaa tietä pitkin Utajärvelle ja edelleen Ouluun. Hämmästys oli suuri, sillä pitäjäläiset olivat tähän asti olleet ylpeitä siitä, että Ruotsin kuningas oli 1600-luvulla kulkenut tietä pitkin. Nyt tiestä tulisi myös keisarin tie.\nRokuan kestikievarin emäntä ja isäntä hoputtivat hevosta kotia kohti. Kymmenen kyynärää leveä tie kävi kapeaksi, kun he riensivät kertomaan uutista eteenpäin. Isäntä kertoi kylän miehille, ettei ollut kuin vajaat kaksi viikkoa aikaa kunnostaa maantie keisarille kelpaavaan kuntoon.\nRokuan kestikievariin piti varata viisitoista miestä hevosineen hoitamaan keisarillisen seurueen kuljetusta. Uppiniskaisuutta ja huolettomuutta ei saanut osoittaa, koska valtakunnan pääherra ja esivalta oli ensimmäistä kertaa matkustamassa tämän maakunnan kautta. Pitäjäläisten vaatettaminen siivosti ja puhtaasti vaati kaiken kekseliäisyyden.\nOulusta haettuja pursia oli hankala kuljettaa nelipyöräisillä rattailla tietä pitkin, mutta urhoollisesti niitä vedettiin 11 peninkulman matka Oulujärvelle. Kaikki oli valmista keisaria varten. Purret ja 24 matruusia lähtivät kohti Vuolijokea, ja pian ne toisivat keisarin seurueineen Säräisniemelle.\nOdotettu perjantaipäivä koitti, mutta keisaria ei näkynyt eikä kuulunut. Etappi Oulujärveä pitkin Säräisniemelle jäi keisarin seurueelta tekemättä. Ensimmäisellä purjehduksella oli noussut kova myrsky, ja sen jälkeen kaikki etukäteen tehdyt matkasuunnitelmat kariutuivat. Keisari ei enää halunnutkaan matkata veneessä epävakaissa olosuhteissa, vaan kulki Vuolijoen ja Piippolan kautta Oulun rantatielle. Matkaa tehtiin sydänmaiden läpi ja huonoissa olosuhteissa. Rokuanvaara ja Oulujoen kosket jäivät keisarilta näkemättä.\nMikä pettymys olikaan, kun viimein tuotiin maantien varren asukkaille viestiä, ettei keisari tullutkaan pursilla Oulujärven yli. Kyytihevoset eivät ottaneet askeltakaan Rokuan ohitse menevällä tiellä keisaria kyyditen.\nMutta tie tuli kunnostettua, ja 1850-luvulle asti se oli Oulun ja Kajaanin välinen tärkeä kulkuväylä. Rokuan ja Ahmaksen kestikievarit ehtivät palvella vuosikymmeniä muita Rokuan kautta matkaavia.\nMoni jäi siihen luuloon, että keisari meni jossakin vaunussa Rokuan ohi. Tien kunnostamisessa ja paikkojen kuntoon laitossa nähtiin elokuun 1819 viikkoina niin suuri vaiva, että tie ansaitsee nimen Keisarintie. Tuskin mistään muusta ”kirkossa kuulutetusta” toteutumattomasta tapahtumasta on jäänyt näin paljon kerrottavaa tuleville polville.\n-Rokuan kansallispuiston länsireunassa kulkeva Keisarintie on rakennettu 1600-luvulla yhdistämään Kajaanin ja Oulun linnoja. Tie kulki Oulusta Muhoksen, Ahmaksen Seppälän ja Rokuan talon kestikievarin kautta Säräisniemelle Oulujärven länsirannalle, josta reitti Kajaaniin jatkui Oulujärven yli kesäisin vesitietä ja talviaikaan jäätietä pitkin. Ruotsi-Suomen kuningas Kustaa II Aadolf kulki vuonna 1622 tietä pitkin matkallaan Liivinmaan sodasta Viipurin kautta valtiopäiville Tukholmaan, minkä vuoksi reittiä alettiin kansan keskuudessa aluksi nimittää Kuninkaan tieksi. Vienan ja Karjalan kauppa rannikon suuntaan oli kulkenut tätä samaa reittiä pitkin jo vuosisatoja ennen tien rakentamista.\n-Suomesta tuli Venäjän suuriruhtinaskunta vuonna 1809. Vuosina 1801–1825 Venäjää hallitsi tsaari Aleksanteri I (1777–1825), joka teki useita tutustumismatkoja Suomeen. Elokuussa 1819 tsaarin oli tarkoitus kulkea Säräisniemeltä Rokuan kautta Utajärvelle ja edelleen Ouluun. Suunnitellun matkan vuoksi alueella tehtiin valtavia järjestelyitä. Tien kunnostuksen lisäksi pelkästään Säräisniemen, Rokuan ja Muhoksen kestikievareiden välille oli varattu 139 miestä hevosineen. Venäjän tsaari eli keisari muutti kuitenkin viime hetkellä reittisuunnitelmaansa, eikä koskaan kulkenut tietä pitkin. Tämän episodin seurauksena tietä alettiin pienen ivan saattelemana kutsua Keisarintieksi.\n-Kirkon saarnastuoli on ollut tärkeä suomalaisen väestön tiedotuskanava. Kirkossa luettua kuulutusta (viranomaisten tiedotusta) pidettiin luotettavana tietolähteenä. Nykyisinkin käytetään sanontaa ”ei se ole vielä kirkossa kuulutettu”, jos asian tapahtuminen on epävarmaa.\n-Säräisniemi on nykyisin osa Vaalan kuntaa.\n-10 kyynärää on 5,94 metriä.\n-Tsaaria varten Oulusta Oulujärvelle lainattuja pursia kutsuttiin myös meriveneiksi.


Suuret aurinkovarjot keskipylväällä ravintolatilojen terassille\nstar star star star star 4.73 (2181 ääntä)\nPuutarha ravintola aurinkovarjo 3 metriä alumiini kahdeksankulmainen Eden\nAurinkovarjo puutarhaan 3x2 suorakulmainen alumiininen keskipalkki baari...\nIso aurinkovarjo puutarhaan keskimasto 2x2 alumiini, hotellit, baarit Plutone\nIso aurinkovarjo terassille 3x3 alumiini, neliö keskimastolla Marte\nPuutarhavarjo 3x2m alumiininen suorakulmainen keskipaalulla Eden Noir\nPuutarhavarjo 2x2m alumiininen neliö alumiininen keskipaalu Plutone Noir\nPuutarhavarjo alumiininen 3x3 neliö keskipaalu Marte Noir\nPuutarhavarjo alumiininen 3x3 neliö keskipaalu Marte Brown\n3x2 suorakaiteen muotoinen terassipuutarhasateenvarjo keskuspylväällä Rios\n174,95 € -40,00 € 134,95 €\nPuutarha patio sateenvarjo 2x2 tuulenpitävä keskustanko Noosa\n134,95 € -40,00 € 94,95 €\n3x3 puutarhasateenvarjo keskuspylväällä ulkoterassilla Flamenco\nPuutarhaterasion sateenvarjo keskellä olevalla UV-suojatangolla Ormond\nSeinästä seinään ulottuva puutarha-aurinkovarjo hajautettu parveketerassi Kailua\n169,95 € -65,00 € 104,95 €\nSeinästä seinään ulottuva puutarha-aurinkovarjo hajautettu parveketerassi...\nPuutarhasateenvarjo suorakaiteen muotoisella keskitankolla 3x2 röyhelöä Rios...\n204,95 € -40,00 € 164,95 €\nMusta patiosateenvarjo 3x2 keskitangolla Rios Black\n3x2 musta suorakaiteen muotoinen puutarhasateenvarjo keskitangolla Rios Dark\nSuuret aurinkovarjot keskipylväällä soveltuvat baareihin, hotelleihin, puutarhoihin mutta myös rantaklubeille. Ne on valmistettu alumiinista ja varustettu UV-suojauksella. Voit valita laajasta puutarhavarjovalikoimasta, jonka tuotteet soveltuvat myös uimarantojen, yksityisten terassien ja uima-altaiden kalustamiseen.\nKeskipylväällä varustetut suuret aurinkovarjot valmistetaan huolella valituista ja laadukkaista kankaista, ja varustetaan kestävällä ja kevyellä alumiini- tai teräsrakenteella sekä tehokkailla ja ainutlaatuisilla kiinnitysjärjestelmillä. Kankaista yksi on patentoitu, ja se antaa erityisen korkean suojan haitallisia auringonsäteitä vastaan. Käytännöllisyys ja tyylikkyys antavat näille tuotteille ominaisen luonteen, ja sallivat meidän tarjota sinulle korkealaatuiset suuret aurinkovarjot kilpailukykyiseen hintaan. Tutustu myös muihin ajankohtaisiin tarjouksiin aurinkovarjoistamme – saatavina 10 kappaleen sarjoina markkinoiden parhaaseen hintaan.


Kinttana: lokakuuta 2014\nKun näin syksyllä synttäreitä piisaa meidän perheessä ja kakkuja tulee leivottua useampia, on kiva etsiä vähän erilaisia kakkuja tehtäväksi. Pelkkiin höttöisiin täytekakkuihin kyllästyy ja siksi tämä ohje oli pelastus. Alunperin ohjeessa oli käytetty pohjaan kirsikoita, mutta kirsikka ei oikein iske meillä, joten kirsikat vaihtuivat mustikoihin ja vadelmiin. Pohja oli hyvin marjapiirakkaisen makuinen, mutta meitä se ei haitannut lainkaan. Kuorrutekin oli mukavalla tavalla erilainen, ikäänkuin kermakakku kohtaisi porkkanakakun. Tällä ohjeella tuli halkaisijaltaan 15cm:n kokoinen kakku, mutta tuplaamalla pohjan ainekset saat noin 20cm:n kokoisen kakun. Täytettä (jota siis käytettiin myös kuorruttamiseen) tuli kakun kokoon nähden kohtuullisen paljon, joten on mahdollista saada kuorrutettua samalla määrällä tuo isompikin kakku. Ehkä. Jos olet epävarma, tee 1,5-kertainen täyte isommalle kakulle.\nLaita uuni lämpeämään 175-asteiseksi. Pingota leivinpaperi kahden irtopohjavuoan (halk. 15cm) pohjalle. Sekoita kuivat aineet keskenään ja maito, öljy ja munat keskenään. Lisää kuivat aineet siivilän läpi kosteiden aineiden sekaan ja sekoita taikina tasaiseksi. Lisää tuoreet tai jäiset marjat taikinaan ja kääntele taikinan sekaan. Jaa taikina kahteen vuokaan. Paista uunissa noin 30 minuuttia, kunnes taikina ei enää tartu tikkuun. Anna jäähtyä hetki vuoassa. Irroita pohjat vuoasta ja anna jäähtyä kelmun alla kunnolla. Halkaise pohjat kahteen osaan.\nSekoita täytteen tuorejuusto ja tomusokeri keskenään. Halutessasi värjää tämä seos. Väri saa olla tässä vaiheessa reilusti tummempi kuin haluat sen lopussa olevan, sillä kermavaahto vaalentaa väriä huomattavasti. Vaahdota siis seuraavaksi kerma. Kääntele kerma tuorejuustoseokseen nuolijalla.\nAseta yksi pohjista tarjoilulautaselle ja levitä pohjalle täytettä tasaiseksi kerrokseksi reunoille asti. Lisää seuraava pohja ja täytä. Jatka loppuun samalla tavalla. Täyttämisen jälkeen levitä täytettä kakun päälle ja reunoille, tasoita raapalla tai palettiveitsellä. Lopputäytteen voit pursottaa kakun reunoille.\nAnna kakun asettua hetki jääkaapissa.\n...joka yksin pimeydessä vaeltaa. Nyt on minullakin koristevalot, jee! Ei ole nätit pallot, kuten kaikilla muilla. Ei. Tämä täti teki koristevalonsa itse tuunaamalla. Kivan idean näin internetin syövereissä ja heti piti testata.\nValaisimiin tarvitaan vain ledvalot ja origamipaperia. Ledvalot ovat tähän tarkoitukseen passelit, sillä ne eivät tuota lämpöä eivätkä näin ollen ole paloturvallisuusriski. Origamipapereita löytyy erivärisiä ja kokoisia, näihin ostin Sinellistä Vivi Gladen origamipaperia rusehtavan ja punertavan sävyisinä.\nVaativin osuus projektissa on taitella yhtä monta pientä origamipalloa kuin ledvaloja on. Aluksi taittelu vaati keskittymistä ja ohjeita piti seurata tarkasti. Muutaman pallon jälkeen taittelu alkoi kuitenkin sujua eikä 20 pallon taitteluun mennyt kuin reilun tunnin. Lopuksi vain lamput sujautetaan pallojen sisään.\nOrigamipallojen taitteluohjeen löydät mm. täältä.\nLähettänyt Janina klo 13.12 Ei kommentteja:\nGluteenitonta ja maidotonta leivontaa\nEmännöin eilen eräiden erittäin tunnettujen ja (naisten keskuudessa) hyvämaineisten muovipurkkien esittelyn. Kutsujen emännöinnissä on se kiva puoli, että pääsee näkemään ystäviä ja tuttuja sekä vaihtamaan samalla kuulumisia. Ja tietenkin leipomaan ;) Tällä kertaa leivonnassa oli pieni haaste, nimittäin yksi ystävistäni tarvitsi maidotonta ja gluteenitonta tarjottavaa. Molemmat yksinään olisi kohtuullisen helppo toteuttaa, mutta yhdistelmänä tuo jo pieniä hankaluuksia ja erityisesti suolaisessa tarjottavassa. Tällä kertaa tarjoilinkin tähän ruokavalioon sopien pinkkejä macaroneja aronia-omenahillolla, kääretorttua omenahillolla ja soijavispikermalla sekä paahdettuja kikherneitä. Tämän kääretortun toteutin siis gluteenittomana ja maidottomana sekä lisäksi testasin kääretortun kuviointia. Kääretortun pohjan tein irtoreunavuoan avulla niin, että pohja oli lähes pellin levyinen ja pituudeltaan reilu puolet pellistä. Jos siis haluat tehdä koko pellin kokoisen kääretorttupohjan, kannattaa taikina tehdä 1,5-kertaisena.\nHUOM! Leipoessasi erityisruokavaliota noudattavalle, muista pestä astiat erityisen huolellisesti ennen käyttöä. Näin vältät allergeenien siirtymisen valmiiseen tuotteeseen. Osalle voi tulla oireita jo todella pienistä määristä gluteiinia tai maitoproteiinia. Sama koskee muitakin allergeeneja.\n(vihreää elintarvikeväriä, suosittelen geelimäisiä värejä)\nomenahilloa, parisen desiä\n1prk Alpro Soya Airy & Creamy\nVaahdota munat ja sokeri huolellisesti paksuksi vaaleaksi vaahdoksi. Kääntele nuolijalla siivilöidyt ja sekoitetut kuivat aineet vaahtoon. Jaa taikina kahteen osaan ja värjää toinen puoli vihreäksi (tai valitsemallasi värillä). Tarvittaessa voit lisätä perunajauhoja, jotta taikina on riittävän paksua. Kaada taikina pursotuspusseihin. Leikkaa pursotuspussin päästä pieni pala pois ja pursota ensin värjätyllä taikinalla vinoja raitoja pellille. Leikkaa myös toisesta pursotuspussista kärki pois ja pursota pellille jääneisiin väleihin vaaleaa taikinaa. Varo heilauttamasta tai kopauttamasta peltiä liikaa, jotta raidat eivät sekoittuisi keskenään. Paista 225-asteisessa uunissa 6-8 minuuttia. Kumoa valmis pohja leivinpaperille ja irrota pohjalla ollut leivinpaperi. Anna pohjan jäähtyä.\nVaahdota kylmä soijakerma huolellisesti täytettä varten. Tarvittaessa anna kermavaahdon asettua hetki kylmässä. Levitä kääretorttupohjalle (paistopinnalle, huom!) omenahilloa ja hillon päälle vielä sopiva kerros soijakermavaahtoa. Rullaa kääretorttu ja laita jääkaappiin vetäytymään ja asettumaan ainakin pariksi tunniksi. Oman kääretorttuni kääräisin vain yhdelle kerrokselle, eli pohjan pitkät reunat kohtasivat toisensa tarkalleen eivätkä menneet päällekkäin lainkaan.\nKoristele halutessasi soijakermavaahdolla.\nTunnisteet: Gluteeniton, Maidoton, Muut makeat leivonnaiset\nTänään vietimme molempien lasten synttäreitä. Olemme jo useamman kerran yhdistäneet tyttöjen synttärit, sillä muuten juhlia saisi järjestää kuukauden välein ja pidemmän matkan takaa tulevilla olisi melkoinen reissaaminen.\nTarjolla oli tällä kertaa kalavoileipäkakkua, mansikkatäytteinen kermakakku sekä tuulihattuja härkä- ja lohitäytteellä.\nLähettänyt Janina klo 18.10 1 kommentti:\nTunnisteet: Kakut, Muut suolaiset leivonnaiset\nRanskalainen omenatorttu eli Tarte Tatin\nTai ainakin jokin, joka yrittää sitä olla. Vähän jäi kalvakaksi, mutta ehkä se annetaan ensikertalaiselle anteeksi? Kuten jo aiemmin kerroin, kävin poimimassa omenoita. Paljon omenoita. Ja nyt melkein kaikki leivottava sisältää omenaa jossain muodossa. Tätä Tarte Tatinia olen jo jonkin aikaa haaveillut testaavani, mutta toteutusta olen hieman jännännyt. Pelottavaksi tämän leivonnaisen valmistamisen teki tieto, että hyvin moni epäonnistuu tässä piirakassa. Joko maun tai pohjaan kiinni jäämisen takia. Siksi käytinkin tovin etsiessäni reseptiä, jolla todennäköisimmin onnistuisin. Monessa lähteessä kehuttiin Helsingin Sanomien ohjetta ja sillä lähdettiin sitten liikkeelle. Ensikertalaisena, joka ei koskaan ole kyseistä torttua maistanut, en uskaltanut varioida ohjetta. Mutta ehkä ensi kerralla sitten...\nTortun leipomiseen tarvitaan joko uuninkestävän paistinpannun (valurautainen on kuulemma paras) tai tarte tatin -pannun. Itse omistan jälkimmäisen (halk. 24cm) ja olen siihen varsin tyytyväinen.\nValmista pohja ensin. Sekoita yleiskoneella voi, vehnäjauhot ja tomusokeri murumaiseksi seokseksi. Lisää joukkoon muna ja sekoita taikina tasaiseksi. Jätä taikina hetkeksi odottamaan. Laita uuni valmiiksi lämpeämään 200-asteiseksi.\nKuori omenat ja poista siemenkodat omenaporalla. Lohko omenat neljään osaan. Mittaa pannulle voi ja sulata se. Ripottele sekaan sokeri ja anna seoksen kuplia pannulla. Lisää mukaan omenalohkot, asettele ne nätisti niin, että pannun pohja peittyy. Anna pannun olla levyllä ja voi-sokeriseoksen karamellisoita. Hytkytä pannua varovasti välillä, ettei voi-sokeriseos pala pohjaan. Kun seos on karamellisoitunut, kauli taikina pannun kokoiseksi levyksi. Nosta taikinalevy pannulle ja painele reunat sisäpuolelle. Laita pannu uuniin ja paista siellä noin 25-30 minuuttia. Anna tortun jäähtyä hetki ja kumoa se vielä reilusti lämpimänä tarjoiluvadille.\nMeillä on tässä viikonlopun ja alkuviikon aikana leivottu ja syöty omenaa vähän joka muodossa. Kävimme nimittäin ystäväni kanssa poimimassa omenia ja niitä kertyikin reilu 15 litraa! Niitä on nyt syöty sellaisenaan, hillottu, keitetty kiisseliksi ja leivottu Tarte Tatinia, ranskalaista omenpiirakkaa. Koemielessä teinkin eilen hillosta omenaleivoksia. Pohjat on tehty Kermaruusun muropohjien ohjeella, tosin puolikkaana annoksena. Myös kermaseos leivosten päällä on muokattu Kermaruusun ohjeesta. Vuokina käytin pinnoitettuja tartalettivuokia, jotka olivat halkaisijaltaan noin 5cm. Puolet vuoista olivat rypytetyillä reunoilla ja puolet tasareunaisia. Vuokia ei tarvitse voidella mitenkään.\nTämä ohje vaikuttaa ehkä työläältä, mutta yllättää helppoudellaan. Suuritöisin vaihe on ehkä pohjien tekeminen, mutta sen jälkeen suuria työvaiheita ei enää ole. Jos haluat säästää vaivaa, voit toki käyttää kaupan hilloa täytteenä.\nHuom! Hilloa tulee tällä ohjeella reilu litra ja se tulee valmistaa jo edellisenä päivänä, jotta hillo ehtii hyytyä ja jäähtyä kunnolla. Hillo säilyy jääkaapissa puhtaissa purkeissa kuukausia, jopa pidempään.\nMittaa kaikki ainekset kulhoon tai yleiskoneeseen. Vaivaa taikina tasaiseksi. Laita taikina kylmään vähintään puoleksi tunniksi. Kauli taikina ohueksi levyksi. Asettele vuoat vierekkäin ja nosta taikinalevy vuokien päälle niin, että vuoat peittyvät. Kaulitse kaulimella vuokien päältä, jolloin ylimääräinen taikina irtoaa vuokien ympäriltä. Painele taikina varovasti jokaiseen vuokaan niin, että ilmat puristuvat pois taikinan ja vuoan välistä. Laita valmiit vuoat odottamaan pellille. Pistele pohjia haarukalla. Paista 180-asteisen uunin keskitasolla 8-14 minuuttia riippuen vuokien koosta. Pohjat ovat valmiita, kun ne ovat kauniin kullanruskeita. Anna pohjien jäähtyä hetki ja irroita pohjat vuoista vielä hieman lämpiminä.\n1kg omenia (meillä Antonovia)\nPoista omenista siemenkodat omenaporalla, kuori omenat ja lohko. Keitä omenalohkoja, vettä, kanelitankoja ja vaniljaa noin 10 minuuttia kattilassa, kunnes omenat ovat pehmenneet. Jos käytit kiinteitä omenoita ja haluat sileää hilloa, soseuta omenat tässä vaiheessa sauvasekoittimella. Lisää hillosokeri ja jatka keittämistä vielä 10 minuuttia. Anna hillon jäähtyä noin 20 minuuttia. Poista kanelitangot. Kuumenna puhtaita hillopurkkeja (lasisia, ei muoviosia) uunissa 110-120 asteessa noin 10 minuuttia. Purkita hillo kuumana kuumiin purkkeihin ja sulje kansi huolellisesti. Anna jäähtyä ensin huoneenlämmössä ja siirrä myöhemmin jääkaappiin.\n2,5dl vispikermaa (esim. Flora Vispiä)\nVaahdota vispikerma. Lisää joukkoon loput ainekset ja sekoita tasaiseksi. Tarkista makeus ja lisää tarvittaessa sokeria. Siirrä kermavaahto pursotuspussiin, jossa on tähtitylla.\nSivele sulatettua valkosuklaata pohjille, jotta ne eivät vettyisi. Jos tarjoilet leivokset heti, ei tätä tarvitse tehdä. Anna suklaan jähmettyä hetki. Annostele jokaiselle pohjalle omenahilloa reilu nokare. Pursota kermavaahtoseosta pohjille niin, että hillo jää pursotuksen alle piiloon. Koristele nonparelleilla.\nLähettänyt Janina klo 18.21 Ei kommentteja:


Autonvuokraus Barcelona - Halpa vuokra-auto Alk. 13 € | ebookers.fi\nAutovuokraamojen parhaat tarjoukset kohteessa Barcelona\nla 15.5. - su 16.5.\n300 ilmaista kilometriä per päivä\n11.83 km kohteen Barcelona keskustasta\nPeugeot 308, Renault Megane tai vastaava\nFiat 500 1.2 tai vastaava\n150 ilmaista kilometriä yhteensä\nRenault Captur, Opel Crossland X tai vastaava\nHonda Cvr, Nissan Qashqai tai vastaava\nCitroen Grand C4 Piccasso tai vastaava\nFord C-Max tai vastaava\nAudi A3 tai vastaava\n11.37 km kohteen Barcelona keskustasta\nBarcelona on kiinnostava matkakohde, johon tutustuminen sujuu kätevimmin vuokra-autolla. Unohtamalla tiukat aikataulut ja noudattamalla omaa matkasuunnitelmaasi nautit matkasta takuulla eniten. Kohteen Barcelona autovuokraamot löytyvät helposti sivustoltamme, ja sopivimman automallin valinta on helppoa. Laajasta valikoimasta löytyy useimmiten kaikkea urheiluautoista, pakettiautoista ja tilavista perheautoista edullisiin perusmalleihin.\nVuokra-autolla et ole riippuvainen julkisen liikenteen aikatauluista tai juna- tai linja-autoasemien sijainnista, eikä asemalle siirtymiseenkään tarvitse varata aikaa. Oman vuokra-auton voi usein pysäköidä ihan majapaikan viereen, jolloin aamulla on helppo jatkaa matkaa. Halpa vuokra-auto kohteessa Barcelona säästää siis rahan lisäksi sekä aikaa että vaivaa. Autoon on myös helppo pakata laukut, päivän eväät ja matkan varrelta ostetut tuliaiset huolehtimatta laukkujen painosta. Matka on kaikille mukavampi, kun maisemista voi nauttia ilman raskasta taakkaa!\nSivustoltamme löydät edullisia autonvuokraustarjouksia kohteeseen Barcelona. Nauti oman auton tuomasta vapaudesta!\nHotellit, joissa on pysäköintimahdollisuus paikassa Barcelona\nHalvat hotellit Barcelona\nRukako KEISARIRINNE 1Manathai Khao LakHôtel BeauvoirLomamajat SuomiVejle Center HotelPirita Beach Apartments & SPAMichelberger Hotel BerlinAamiaismajoitukset VantaaPanoramic Hotel PlazaHestia Hotel DraugiLontoo – hotellitPalma de Mallorca – hotellitBarri Gòtic – hotellitÄkäslompolo – KylpylähotellitVanhakaupunki – hotellitBarcelonan keskusta – hotellitEsperos Palace HotelHotel Sentido Benalmadena Beach\nLennot kohteeseen HordalandLennot kohteeseen KööpenhaminaLennot kohteesta PirkkalaLennot Tallinna –> Dublin\nLuosto – lomatCosta del Sol – lomatCastelldefels – lomatPerugia – lomatSeychellit – lomatCambrils – lomatBondi Beach – lomatSão Tomé ja Príncipe – lomat


Päihdepolitiikka tutkitun tiedon tielle | Page 2 | Suomen kommunistinen puolue\nHome >> Artikkelit >> Päihdepolitiikka tutkitun tiedon tielle\nValtio suunnittelee leikkaavansa jopa kolmanneksen sosiaali- ja terveysjärjestöjen rahoituksesta. Päihdepalveluita tarjoavat järjestöt ja muutkin sosiaali- ja terveysalan yhdistykset tekevät tärkeää kansanterveystyötä. Ne tarjoavat muun muassa vaikuttavaksi todettua vertaistukea monella tavalla vaikeissa elämäntilanteissa oleville kansalaisille. Suomen kommunistinen puolue ei hyväksy suunniteltuja leikkauksia sote-järjestöjen toimintaan.\nPäihdehaittojen ilmetessä matalan kynnyksen ajanvaraukseton yhteydenottopaikka on tarpeen. Henkilökuntaa on oltava tarpeeksi saatavilla: päihdehoitaja, psykiatrinen sairaanhoitaja, sosiaalityöntekijä, joilla on suorat kanavat tilannekartoituksen jälkeen oikeisiin hoitopaikkoihin.\nMielenterveys- ja päihdehoitoa pitää tarjota yhdessä yksikössä ja hoidon on oltava kokonaisvaltaista. Selviämis- ja katkaisuhoitopaikkojen pitää olla helposti saavutettavissa. Perusterveydenhuoltoon terveyskeskuksiin on resursoitava riittäväsi, mikäli hoidon porrastuksen mukaan vastuuta päihdehoidosta on suunniteltu paikallisesti\nTiedämme paljon siitä, mitkä seikat altistavat ja toisaalta ehkäisevät päihdeongelmien syntyä. Ennaltaehkäisevien toimien kirjo on hyvin moninainen eikä aina tulla edes ajatelleeksi, että jollain toimenpiteellä voisi olla vaikutusta.\nLähipalveluina järjestettävät, riittävästi resursoidut julkiset palvelut kuten äitiys -ja lastenneuvolat, varhaiskasvatus, koulu ja sen aamu- ja iltapäivätoiminta toimivat lapsiperheiden tukena ja apuna. Niiden henkilöstö on avainasemassa niin valistustyössä kuin ongelmien havaitsemisessa ja varhaisessa puuttumisessa. Luottamuksellisen suhteen syntyminen vaatii aikaa ja siksi on tärkeää, että henkilöstömitoitukset palveluissa ovat kohdallaan.\nTyöttömyys tai toisaalta liiallinen työmäärä, sairaudet, parisuhdeongelmat ym. tuottavat vaikeuksia lapsiperheissä, jotka nykyään liian pitkään joutuvat sinnittelemään ilman apua. Lapsiperheiden kunnallista kotiapua on saatavilla riittämätön määrä ja apua saa usein vasta kun on lastensuojelun asiakas.\nAlkoholiin liittyvä rikollisuus on usein rattijuopumusta tai väkivalta- ja henkirikoksia. Huumeisiin liittyvä rikollisuus on yleensä huumeiden käyttöä ja hallussapitoa.\nHuumeiden käytön rahoittaminen johtaa herkästi lisärikoksiin – pienimuotoiseen huumekauppaan, näpistyksiin ja murtoihin. Tämä ruohonjuuritason rikollisuus työllistää ja kuormittaa poliisia ja sitoo resursseja, mutta poliisityö ole onnistunut kitkemään ilmiötä. Lisäksi kiinnijäämisen pelko ehkäisee hoitoon hakeutumista, vaikka sosiaali- ja terveydenhoitohenkilökuntaa sitookin vaitiolovelvollisuus.\nHuumekauppa on kansainvälistä, hyvin organisoitua ja hyvin kannattavaa laitonta liiketoimintaa. Siihen pureutuminen vaikuttaisi parhaiten maailmanlaajuiseen päihde-epidemiaan. Kokaiini- ja unikkoviljelmät voitaisiin muuttaa tuottamaan ruokaa. Salakuljetusketjujen katkaiseminen ja maahantuonnin estäminen olisi vaikuttavaa poliisityötä ja rikollisuuden torjuntaa sekä tehokasta huumeidenkäytön ennaltaehkäisyä.\nHuumeiden käytön ja pienten määrien hallussapidon rangaistavuuden poistosta eli dekriminalisoinnista ja samanaikaisesti huumeongelmaisten hoidon saatavuuden parantamisesta on pelkästään hyviä kokemuksia kaikkialla, missä näin on tehty. Hoitoon hakeutumisen kynnys on madaltunut, katutason häiriöt ovat vähentyneet ja yleinen turvallisuus parantunut.\nPäihdepolitiikassa nojattava tutkittuun tietoon\nSuomen kommunistinen puolue tukeutuu päihdepoliittisessa linjauksessaan päihdehoitoammattilaisten kokemukseen ja tutkittuun tietoon.\nKannatamme Suomen päihdepolitiikan ja päihdehoidon uudistamista niin, että:\n– Ensisijaista on päihteettömyyden edistäminen laajalla rintamalla yhteiskunnan kaikilla osa-alueilla.\n– Edistetään varhaista puuttumista ja hoitoonohjausta päihdeongelmien ehkäisemiseksi.\n– Rakennetaan kattava ja riittävästi resursoitu matalan kynnyksen lähetteetön päihdehoitoverkosto SOTE-uudistuksen myötä.\nSKP valmistelee parhaillaan päihdepoliittista ohjelmaa.


SjHZS90-3B Xixiayuan Water Conservancy Projectin sovellus | Shantui\nSjHZS90-3B Xixiayuan Water Conservancy Projectin sovellus\nRakennusaika: syyskuu 2020\nKäyttöalue (tekniikan tyyppi): maatalous, metsätalous ja vesihuolto\nLaitetyyppi: betonin sekoituslaitteet\nSjHZS90-3B sementtisiilo on asiakkaan vanha siilo.\nSyyskuussa 2020 Shantui Janeoon kaksi SjHZS090-3B betoninjalostuslaitosta saivat onnistuneesti päätökseen asennuksen ja käyttöönoton, ja ne toimitettiin asiakkaille Xixiayuan Water Conservancy Projectin rakentamista varten.\nKorkean mittaustarkkuuden ja kätevän toiminnan etuihin luottaen yhtiön betoninjalostuslaitos valmistaa korkealaatuista betonia eri ominaisuuksilla asiakkaiden tarpeiden mukaan, tarjoten riittävästi raaka-aineita Xixiayuanin vesihuoltoprojektien rakentamiseen ja teholähteiden tuotantoon. Tämä on myös yrityksen laitteiden onnistunut soveltaminen suuriin kansallisiin vesihuoltoprojekteihin Keski-Yunnanin vedenpoistoprojektin jälkeen.\nXixiayuan Water Conservancy Project on yksi 172 suurimmasta kansallisesta vesiensuojelu- ja vesihuoltohankkeesta. Hankkeessa yhdistetään sähköntuotanto ja huomioidaan vesihuollon ja kastelun kokonaisvaltainen hyödyntäminen. Xiaolangdin tekojärvestä purettu epävakaa vesivirta muunnetaan vakaaksi virtaukseksi Keltaisen joen jatkuvan virtauksen varmistamiseksi. Samalla se myös eliminoi pohjimmiltaan Xiaolangdi Hydropower Station -huippujen haitat alajuoksuilla. Vaikutuksilla on keskeinen rooli ekologiassa, ympäristönsuojelussa sekä teollisuus- ja maataloustuotannossa.


Suomalainen Salla Koivuaho on ehdolla Viron kunnallisvaaleissa – Tavoitteena on päästä ajanmaan vironsuomalaisten asioita Tallinnassa | Tallinna24\n4.10.2017 - 17.05\nSuomalainen Salla Koivuaho on ehdolla Viron kunnallisvaaleissa – Tavoitteena on päästä ajanmaan vironsuomalaisten asioita Tallinnassa\nSalla Koivuaho on ehdolla Tallinnan paikallisvaaleissa Kesklinnan kaupunginosassa.\nSalla Koivuahon oma arkisto\nVaikka Virossa asuu vuosi vuodelta enemmän suomalaisia, he eivät ole aktivoituneet maan paikallispolitiikassa. Ainakaan Tallinnassa ei aikaisemmin ole ollut Suomen kansalaista ehdolla kunnallisvaaleissa.\nSalla Koivuaho muutti Tallinnaan viisi vuotta sitten. Suomalaisen vero-oikeuden asiantuntija ja Verohallinnossakin uraa tehnyt Koivuaho valmisteli väitöskirjaansa, kun kyllästyi lopullisesti kotimaahansa ja päätti muuttaa ulkomaille.\n− Suomessa asuminen otti päähän niin paljon, että päätin muuttaa pois. Olin asunut aikaisemminkin ulkomailla, joten päätös oli helppo. Viroon tuloon vaikutti se, että pystyin täällä hyödyntämään osaamistani Suomen vero-oikeudesta ja työllistämään itseni sen avulla, Salla Koivuaho kertoo.\nSateenharmaana maaliskuun päivänä vuonna 2012 Koivuaho istui Tallinnassa, Narva maanteen varrella olevassa kahvilassa ja mietti, että oliko päätös sittenkään oikea.\n− Päätin kuitenkin jäädä ja perustin oman yrityksen. Ostin myös vironkieliset lakikirjat ja ryhdyin lukemaan niitä läpi sanakirjan avulla.\nAluksi pääosa Sallan asiakkaista oli Suomessa, mutta aktiivisella verkostoitumisella ja luennoimalla Suomen vero-oikeudesta Suomalais-Eestiläisen kauppayhdistyksen tilaisuuksissa hän sai hankittua myös virolaisia asiakkaita.\n− Alku oli toki hankalaa ja välillä tilin saldo kauhistutti, mutta vähitellen puskaradio alkoi toimia ja asiakkaita tuli lisää. Tällä hetkellä yrityksessä on kolme työntekijää ja verokonsultoinnin lisäksi tarjoamme tilitoimistopalveluita, mikä on kasvavaa liiketoimintaa.\nPolitiikka on kiinnostanut Sallaa jo nuoresta pitäen ja Suomessa asuessaan hän oli tekemisissä Kokoomuksen kanssa. Nyt Tallinnassa hän on kuitenkin vasta ensimmäisen kerran mukana puolueen toiminnassa ja ehdolla paikallisvaaleissa.\nSallan puolue Virossa on isänmaallisuudestaan tunnettu oikeistopuolue IRL eli Isänmaan ja Res Publican liitto, joka kuuluu Viron neljän suurimman puolueen joukkoon.\nSalla on yksi puolueen reilusta 150 ehdokkaasta kunnallisvaaleissa.\n− Mielestäni on hienoa, että isänmaallisena tunnettu puolue on kuitenkin niin avarakatseinen, että on valmis ottamaan ehdokkaakseen toisen maan kansalaisen.\nSallan mukaan IRL oli jo aikaisemmin etsinyt ehdokkaaksi suomalaista, mutta sopivaa henkilöä ei ole ennen löytynyt.\n− Tuttavani tunsi IRL:n puheenjohtajan Siim Kiislerin ja ehdotti minua hänelle. Asiasta juteltiin puolueessa keväällä ja sen jälkeen minua pyydettiin mukaan ehdokkaaksi. Vastaanotto puolueessa on ollut todella positiivinen.\nIRL ajaa Virossa erityisesti yrittäjien asioita, jotka ovat myös Sallalle tärkeitä. Toinen tärkeä aihe on korruption kitkeminen.\n− Tallinnassa törmää yhä edelleen korruptioon ja sen vaikutuksen heijastuvat erityisesti vironsuomalaisiin monissa asioissa. Lisäksi haluan edistää Viron ja Suomen yhteistyötä, sillä rajat ylittävästä yhteistyöstä hyötyvät molemmat. Tähän liittyy tietenkin tiiviisti Talsinki-hanke, ja tunnelin rakentaminen Helsingistä Tallinnaan.\nMyös Tallinnan takkuava liikenne, jouhevammat lupa-asiat, pyöräilyn lisääminen, infrastruktuurin parantaminen ja yhteistyö naapurikuntien kanssa ovat Sallan asialistalla, jos äänestäjät valitsevat hänet.\n− Ei riitä, että vain Tallinnassa kunnostetaan ja rakennetaan teitä. Jos sitä ei tehdä myös naapurikunnissa, niin ruuhkat heijastuvat Tallinnan keskustaan saakka, jonne monet saapuvat autoilla nimenomaan kaupungin ulkopuolelta.\nPaikallisvaalit järjestetään Virossa 15. lokakuuta. Vaalien ennakkoäänestys käynnistyy jo torstaina 5. lokakuuta. Niissä äänestäminen onnistuu id-kortin avulla kotikoneelta. Ennakkoäänestys kestää 11. lokakuuta saakka.\n− Jos suomen kansalainen on asunut ja ollut kirjoilla Tallinnassa 15. syyskuuta 2017 lähtien tai sitä aikaisemmin, hän on äänioikeutettu Viron paikallisvaaleissa. Moni ei ehkä tätä tiedä, eikä ole välttämättä huomannut kotiin lähetettyä äänioikeusilmoitusta.\nSamalla tavalla Virossa asuvalla Suomen kansalaisella on oikeus asettua ehdolle Viron paikallisvaaleissa. Siihen ei vaadita Viron kansalaisuutta.\n− Suomalaiset eivät ole olleet kovin aktiivisia Viron paikallispolitiikassa, sillä ainakaan Tallinnassa ei ole ollut koskaan aikaisemmin yhtään suomalaista ehdokasta paikallisvaaleissa. Etelä-Virossa on kyllä yksi suomalainen, jolla on jo vuosien kokemus toimimisesta kaupunginvaltuustossa.\nLisäksi muualla Virossa on kyllä suomalaisia ehdokkaana kunnallisvaaleissa.\nSalla Koivuahon vaalitilaisuus\nTorstaina 5.10. klo 18.00 alkaen on Salla Koivuahon kannatusyhdistyksen järjestämä vaalitilaisuus Arizona Saloonissa Tallinnan vanhassa kaupungissa, osoitteessa Viru 6.\nTarjolla on pientä purtavaa ja juomia.\nTilaisuudessa ehdokkaalta voi kysyä kysymyksiä ja keskustella kiinnostavista aiheista sekä Tallinnan paikallispolitiikasta.\nAsuminenHyvät uutisetKunnallinen päätöksentekoPolitiikka ja yhteiskunta\nViljandin tuleva pormestari\nKe 4.10.2017 - 19.59\nViljandin tuleva pormestari on myös suomalainen


Tartto on Viron hurmaava kulttuurikaupunki | Mondo\nSandro Pihlak, Tarton kasvitieteellinen puutarha ja Cafe Werner\nTarton oma Telliskivi\nAparaaditehas on Tarton vastine Tallinnan luovalle keskukselle Telliskivelle.\nNeuvostoaikainen tehdaskompleksi on täynnä gallerioita, designputiikkeja, startup-yritysten toimitiloja, kahviloita ja lounaspaikkoja. Maista vaikka suosittua vegaanihampurilaista Aparaat-kahvilan aurinkoisella terassilla, tai tee löytöjä lattiasta kattoon kirjoja notkuvassa Fahrenheit 451-antikvariaatissa.\nAparaaditehas toimii tehdasalueella, jossa on valmistettu jäähdytyslaitteita ja sukellusveneen osia.\nMoni tarttolainen kävelee arkiaamuisin töihin yliopiston kasvitieteellisen puutarhan läpi saadakseen rentoutua hetken kukkaloiston, mutkittelevien polkujen ja solisevien purojen keskellä. 200 vuotta vanha puutarha on Baltian suurin ja vaikuttavin. Sen takana sijaitseva sympaattinen puutalokaupunginosa Supilinn on sekin kävelyretken arvoinen.\nWerner-kahvilan yhteydessä on myös ruokaravintola, josta saa á la carte -annoksiaHistorian siiville\nVuonna 2016 uudistunut kansallismuseo, Eesti Rahva Museum ERM, on Viron ylpeys. Museo sijaitsee sotilaslentokentän kiitoradalla, ja rakennuksen arkkitehtuuri mukailee lentokoneen nousua. Näyttelyt on toteutettu kekseliäästi, uusinta teknologiaa hyödyntäen. Täällä maan historia tuntuu todella heräävän eloon. Jos olet liikkeellä lasten kanssa, museoreissuun kannattaa yhdistää vierailu viereisessä hauskassa ylösalaisin käännetyssä talossa, Tagurpidi majassa.\nViron parhaat kakut\nVirolaiset ovat kakkukansaa, ja Tarton Werner-kahvilan leivonnaisia pidetään maan parhaina. Vuonna 1894 perustettu paikka on muutaman askeleen päässä yliopiston päärakennuksesta. Kahvila onkin ollut aina sivistyneistön olohuone. Myös Eino Leino menetti sydämensä niin Tartolle kuin Cafe Wernerillekin 1900-luvun alussa. Rakkaus oli niin syvää, että Leino päätti hakea Viron kansalaisuutta.\nTarton kasvitieteellisessä puutarhassa kasvaa noin 10 000 kasvilajia.\nTartto on opiskelijoiden ja taiteilijoiden kaupunki. Genialistien klubi on legendaarinen vaihtoehto- ja taideväen kohtaamispaikka, jonne turistikin on tervetullut. Siellä voi nähdä virolaisia lyhytelokuvia tai kuulla paikallisten muusikoiden keikkoja. Kesäiltoina kodikas terassi houkuttelee oluelle puiden katveeseen.


Käynti ennustajalla kannatti - MTVuutiset.fi\nKäynti ennustajalla kannatti\nJulkaistu 07.05.2009 23:58 (Päivitetty 01.02.2010 16:26 )\n44-vuotiaalla Marialla oli ollut elämässään paljon vastoinkäymisiä. Lue Helmestä, miten käynti ennustajalla muutti Marian elämää!\n– Ennustaja otti vastaan vantaalaisessa yksityisasunnossa, kertoo Maria. – Hän oli jo aika iäkäs, varmaan lähempänä seitsemää- kuin kuuttakymmentä, esiliina vanhojen ihmisten tapaan mekon suojana, jalassa lämpimät tohvelit. Vähän vapisevat, työn kovettamat kädet.\nEnnustajan pikkuruinen asunto oli kuin nuoltu; missään ei ollut ylimääräistä roinaa, ja kaikki oli oikealla paikallaan.\n– Olin etukäteen kuvitellut salaperäisesti poreilevia kattiloita, seiniin piirrettyjä ennusmerkkejä tai ainakin mustan kissan, joka lymyilisi jossakin taustalla, Maria myöntää vähän nolona. – Sen sijaan lattialla kyllä kuorsasi huomattavan lihava, sekarotuinen koira, jossa ei ollut kerrassaan mitään mystistä!\nMaria kertoo varanneensa ajan paikalliselta "näkijältä" ystävänsä yllyttämänä, kun tämä oli aikansa kuunnellut hänen valitustaan siitä miten kaikki meni pieleen: suhde toisensa jälkeen kariutui, keskenjääneet opinnot uhkasivat katketa lopullisesti suoritusten vanhentumiseen, töistä tuli potkut ja lopulta vielä polkupyöräkin varastettiin. Kaiken kukkuraksi alkoi näyttää siltä, että palkkasaatavat maaseudulla toimivasta yksityisestä oppilaitoksesta jäisivät ikuisiksi ajoiksi saamatta oppilaitoksen talousongelmien myötä.\n– Ystäväni vieläpä tarjoutui maksamaan ensimmäisen käynnin. Hän oli varmaan valmis tekemään mitä hyvänsä, jotta lopettaisin ruikutuksen ja pääsisin elämässäni eteenpäin.\nMaria tunnustaa, että piti ennustajalle mennessään kaikkea täytenä humpuukina. Jos joku halusi sellaisesta maksaa, niin hyvä, mutta omia rahojaan hän ei heittäisi moiseen Kankkulan kaivoon. – Ihan uteliaisuuttani lähdin kokeilemaan, miten hyvä mielikuvitus tällä näkijällä olisi, hän kertoo.\n– Vielä siihen asti, kun ennustaja kysyi, miksi olin tullut, olin täynnä epäilystä. Hänenhän se pitäisi tietää, kun kerran näkijä tai ennustaja oli olevinaan! Nainen selitti kuitenkin rauhallisesti, että halusi minun kertovan asiani omin sanoin, sillä keinoin hän pääsisi paremmin eteenpäin. – Näkisin paremmin, jos et olisi niin vastahakoinen, hän sanoi. – Näkisin paremmin, jos et panisi niin kovasti vastaan.\n– Ajattelin silloin, että syteen tai saveen, ei tämä huonommaksikaan voi mennä. Kerroin lyhyesti surkean historiani ja mainitsin, että halusin lähinnä tietää, sattuisiko minulle lähitulevaisuudessa tai enää koskaan yhtään mitään mukavaa, Maria muistelee.\nVanha nainen käänsi häntä kuunnellessaan katseensa poispäin ja näytti unohtuneen katselemaan ulos ikkunasta. Kädet puristivat toisiaan esiliinan päällä. Sitten hän äkkiä kääntyi ja sanoi vakaasti: – Sinulle on tulossa varoja maaseudulta, mutta sillä tiellä on esteitä.\nMaria höristi korviaan ja alkoi ensimmäistä kertaa tosissaan miettiä, mahtoiko nainen todella tietää enemmän kuin muut. Vasten tahtoaankin hän innostui kysymään lisää.\n– Nainen sanoi siihen, ettei ollut mikään lakimies, mutta paperit eivät kuulemma olleet kunnossa. Hän kertoi myös näkevänsä hyvin selvästi. että vastapuoli oli tietoinen tästä ongelmasta, Maria tilittää.\n"Ota yhteyttä äitiisi"\nTuijoteltuaan vielä hyvän tovin ikkunaan päin näkijä sitten kertoi, että Marialle kuuluvaa valkoista metallia oli parasta aikaa poliisin hallussa. – Saat sen sieltä varmaan tuntomerkkejä vastaan, nainen arveli. Kylmät väreet kulkivat pitkin Marian selkäpiitä, sillä väri täsmäsi hänen polkupyöräänsä, vaikka hän ei ollut maininnut pyörän katoamisesta saatikka sen väristä vielä mitään.\n– Uskaltauduin silloin kysymään varovasti myös ihmissuhteista. Näkijä oli niin pitkään hiljaa, että uskoin hänen jo unohtaneen koko kysymyksen tai vaipuneen jonkinlaiseen mystiseen transsiin, mutta viimein hän kääntyi taas minuun päin, Maria kertoo ja pitää dramaattisen tauon ennen kuin jatkaa:\n– Hän sanoi, ettei sillä saralla erottanut paljoakaan. Minun pitäisi hänen mielestään kuitenkin ottaa yhteyttä äitiini, se olisi tärkeää. Täytyy myöntää että petyin, sillä olin toki odottanut jotakin muuta kuin saarnaa sukurakkaudesta.\nMaria kiitti ja hyvästeli. Saamansa ohjeen mukaan hän jätti ystävänsä antaman setelin keittiön pöydälle, sillä näkijä ei koskaan ottanut rahaa vastaan kädestä; se häiritsi työskentelyä. Maria myös poistui eri ovesta kuin oli tullut, se tuntui olevan näkijälle erityisen tärkeää.\nHeti seuraavana päivänä Maria kysyi vähävaraisena neuvonta-apua paikkakunnan oikeusaputoimistosta. Hänelle osoitettiin, että tiettyjen liitteiden puuttuessa hänen vaatimuksensa raukeaisi määräaikaan mennessä. – Toimitin ne viime tipassa matkaan ja sain lopulta saatavani, Maria sanoo tyytyväisenä. – Mahtoivat ne siellä kiristellä hampaitaan!\nSulkapallosta se alkoi\nEntä sitten ne ihmissuhdeasiat? – Tätä et kyllä helposti usko, Maria sanoo eikä voi estää leveää hymyä ilmestymästä kasvoilleen. – Tätä et kyllä usko, mutta seuraavana lauantaina menin käymään vanhempieni luona. Heillä oli naapurissa vieraita, pelasivat pihalla sulkapalloa. Pallo tuli meidän puolelle kahvipöytään, ja sitä hakemaan tuli anteeksipyytelevä nuori mies.\n– Äiti rupesi tietysti jututtamaan häntä niin kuin maalla on tapana, ja kun naapurin vaimo lähti samassa sisälle kahvinkeittopuuhiin, minua pyydettiin peliin neljänneksi. Pelattiinkin useampi peli, ja sitten lähdettiin yhdessä terassille ja vähän muuallekin, Maria sanoo ja punastuu kauniisti.\n– Arvaa vain, uskonko nykyään ennustajiin!


ISYY valitsi itselleen uuden hallituksen ja edustajiston puheenjohtajiston - Itä-Suomen yliopiston ylioppilaskunta (ISYY)\nISYY valitsi itselleen uuden hallituksen ja edustajiston puheenjohtajiston\nItä-Suomen yliopiston ylioppilaskunnan (ISYY) edustajisto valitsi 9.12.2016 pidetyssä kokouksessaan ylioppilaskunnan hallituksen vuodelle 2017.\nYlioppilaskunnan hallituksen puheenjohtajaksi valittiin Tahvo Kekkonen (Itä-Suomen Vihreä Vasemmisto). Kekkonen opiskelee sosiaalipsykologiaa Itä-Suomen yliopiston Kuopion kampuksella. Kekkonen on toiminut muun muassa Suomen yhteiskunta-alan ylioppilaat ry:n hallituksen puheenjohtajana, ainejärjestönsä Socius ry:n varapuheenjohtajana sekä ISYY:n edustajiston 2.varapuheenjohtajana.\nHallituksen kahdeksan muuta jäsentä ovat 1 vpj. Matti Nivala (Keskeiset), 2. vpj. Heikki Räihä (Opiskelijan ISYY), Henri Hakkarainen (Keskeiset), Sara Peltola (Keskeiset), Heidi Turunen (sit.), Lina Munčytė (Demariopiskelijat), Olli Auvinen (DeeKu) ja Matias Saastamoinen (Puolueettomat).\n– Hienoa päästä työskentelemään ISYY:n ytimessä osaavan porukan kanssa. Ensi vuonna edessämme on suuria projekteja, joiden eteen aloitamme innokkaasti työskentelyn mahdollisimman pian, kommentoi tuleva hallituksen puheenjohtaja Kekkonen.\nHallituksen toimikausi alkaa tammikuussa ja kestää kalenterivuoden. Uusi hallitus järjestäytyy ensimmäisessä kokouksessaan vielä ennen vuodenvaihdetta.\nYlioppilaskunnan uudeksi puheenjohtajaksi valittiin DeeKu-ryhmän Pyry Mattila, joka opiskelee lääketiedettä Kuopiossa. Hän on toiminut aiemmin myös hammaslääketieteen opiskelijoiden ainejärjestön Dentinan isäntänä. Edustajiston ensimmäiseksi varapuheenjohtajaksi valittiin teologian opiskelija Juuso Sikiö (Puolueettomat) ja toiseksi varapuheenjohtajaksi metsätieteiden opiskelija Teemu Huikuri (Vihreä lista).\nTahvo Kekkonen, hallituksen puheenjohtaja 2017, Itä-Suomen yliopiston ylioppilaskunta, tahvoke@student.uef.fi, p.040 523 2441\nPyry Mattila, ylioppilaskunnan puheenjohtaja 2017, Itä-Suomen yliopiston ylioppilaskunta, pyrym@student.uef.fi, p.044 576 8406


Arjen pienet valinnat ja niiden vaikutus rahan sääsämiseen\nArjen pienillä valinnoilla ja suunnittelulla voi pitkässä juoksussa säästää mukaviakin summia rahaa. Tietysti säästämiseen ja sen onnistumiseen vaikuttaa myös oma elämän tilanne, tulot ja menot. Esimerkiksi päätoimisesti opiskelevalla eivät tulot ehkä kipua työssäkäyvän palkkapussin tasolle ja yksin elävällä rahaa saattaa pakollisten kulujen jälkeen jäädä käteen vähemmän kuin asumiskustannukset jakavalla pariskunnalla.\nTärkeää kuitenkin on, että suunnittelee ja suhteuttaa oman rahankäyttönsä tuloihin. Säästäminen voi olla yksinkertaista ja palkitsevaakin, kunhan siitä tekee rutiinia.\nSe, mihin rahaa säästää, voi tietysti myös vaikuttaa säästämisen helppouteen. Lomamatkaan säästäminen voi olla helpompaa, sillä silloin konkreettinen palkinto odottaa tietyn ajan päässä. Jos taas säästämisellä ei ole selkeää tavoitetta, ei motivaatio välttämättä riitä puskurirahaston kartuttamiseen. Kannattaakin asettaa esimerkiksi tavoitesumma säästämiselle, jotta alkuun pääseminen on helpompaa. Kun homma alkaa sujua, tuntuu säästöjen karttuminen aina vain mukavammalta!\nBudjetoi arki ja helpota säästämistä\nEnsimmäinen askel säästämiseen on tietysti budjetointi. Kannattaakin istua alas, laskea tulot sekä menot, joiden jälkeen mahdollisesti säästöön saatava summa alkaa olla selvillä. Säästämisen voi aloittaa vaikkapa muutamasta kympistä ja nostaa summaa, jos näyttää että suuremmankin summan säästäminen onnistuisi. Budjetin laatiminen ei ole hankalaa, se vie vain hiukan aikaa, mutta helpottaa arjen rahankäytön suunnittelua rutkasti.\nJotta säästäminen olisi mahdollisimman helppoa, kannattaa omalta tililtä asettaa jatkuva tilisiirto, joka siirtää tietyn summan rahaa aina palkkapäivänä säästötilille. Tämä tili kannattaa myös piilottaa verkkopankista, jos siihen on mahdollisuus. Tileille voi myös asettaa erilaisia rajoituksia, vaikkapa verkkopankissa tehtäviin nostoihin liittyen. Tällainen rajoituskin voi auttaa säästöjä pysymään omalla tilillään. Myös erilaiset rahastosäästösopimukset ovat oivia tapoja laittaa rahaa säästöön. Tällöin rahan nostaminenkaan ei ole yhtä yksinkertaista kuin tilin kautta.\nMoni käyttää ruokaostoksiin huomaamattaan melko paljon rahaa, vaikka vähemmälläkin selviäisi. Usein esimerkiksi nälkäisenä kauppaan meneminen aiheuttaa useitakin heräteostoksia, jotka monesti ovat vielä sieltä kalleimmasta päästä (esimerkiksi valmisaterioita). Myös ostoslistan tekeminen vähentää heräteostoksia, sillä homma on suunniteltu jo etukäteen. Kannattaakin panostaa ostoslistan suunnitteluun ja rakentaa se vaikkapa viikon ruokalistan pohjalta.\nJuuri mainittu viikon ruokalista on niin ikään erinomainen keino karsia ylimääräisiä kuluja ruokakaupassa. Valikoimalla omaan arkeen sopivia reseptejä ja parhaimmillaan vielä sellaisia, jotka sisältävät kauden kasviksia ja juureksia – jotka ovat aina edullisempia – voi paitsi helpottaa ruokakaupassa käyntiä, mutta myös säästää pitkän pennin. Ruokaostosten ja valmistettavien aterioiden suunnittelu vähentää myös ruokahävikkiä, joka onkin periaatteessa hukkaan heitettyä rahaa.\nRuokamenoissa säästämiseen kuuluu myös ravintolailtojen, noutoruoan ja vaikkapa matkalta mukaan haettujen kahvien vähentäminen. Elämästä kuuluu toki nauttia ja esimerkiksi noutoruokaa ei säästösyistä tarvitse kokonaan itseltä kieltää, mutta se kannattaa rajoittaa vaikkapa kertaan tai kahteen kuukaudessa. Ystävien tapaamisen ravintolassa voi vaihtaa kotona kokkaamiseen, jolloin ruoan lisäksi tarjolla on myös ohjelmaa. Kahvinkin voi ottaa kotoa mukaan termosmukissa, joita saa ostettua melko huokeaan hintaan.\nSäästöä lihasvoimaa käyttämällä\nAuto on varsinainen rahasyöppö, sillä siihen tulee ostaa niin vakuutukset kuin bensakin. Lisäksi siihen liittyy muitakin kuluja. Joissakin tilanteissa autosta ei kuitenkaan voi kokonaan luopua, mutta jos haluaa säästää, kannattaa sen käyttöä harkita tarkoin. Bensaa voi säästää jo helposti sillä, että taittaa työmatkan kävellen, polkupyörällä tai vaikka kimppakyydillä. Turhaa autolla ajelua kannattaa välttää ja tehdä vaikkapa pienemmät kauppareissut jalan. Samalla myös keho saa liikettä ja se ei koskaan ole pahitteeksi.\nLihasvoiman käyttö saattaa säästää myös joukkoliikenteen käyttäjän euroja, sillä varsinkin kaupunkialueilla kävelemälläkin pääsee melko nopeasti paikasta toiseen. Kannattaakin punnita oman työmatkan pituutta, josko sen jaksaisi kävellä. Jos tuntuu, että kylmä keli on syynä bussin käyttämiseen, voi bussikortin laittaa telakalle vaikka kesäksi ja ottaa käyttöön jälleen talvella. Säästyneet rahat siirretään tietysti säästötilille.\nKilpailuta palvelut – voit säästää reilusti\nKaikilla meillä kuluu rahaa esimerkiksi puhelinliittymään, nettiliittymään sekä vakuutuksiin. Harva kuitenkaan miettii, millaiseen hintaan näitä palveluja saa – ainakaan sen jälkeen, kun on liittymät ja vakuutukset itselleen hankkinut. Saattaa tuntua, että asia olisi kovinkin monimutkainen, mutta yleensä kilpailutus hoituu varsin mutkattomasti. Ei tarvitse kuin kysellä tarjouksia – eikä kannata unohtaa nykyistäkään palvelun tarjoajaa, jolla saattaa olla uusia ratkaisuja tarpeisiisi – ja jos edullisempi vastaava löytyy, laittaa vain nimet paperiin. Kilpailutus onkin hyvä tehdä aina aika ajoin, jotta pääsee hyötymään parhaista tarjouksista ja mahdollisesti reilustikin edullisemmista hinnoista. Kannattaa myös muistaa, että keskittämällä voi saada myös mukavia etuja ja säästää paljonkin.\nPienillä muutoksilla omassa arjessa voi saada aikaan huomattaviakin säästöjä. Tässä esitellyt vinkit ovat helpoimmasta päästä ja niillä pääseekin jo hyvin alkuun. Kannattaa kuitenkin tutkiskella omaa taloutta ja sitä, mihin rahaa käyttää, niin saattaa löytää säästökohteita, joita ei olisi edes tullut ajatelleeksi. Esimerkiksi sanomalehden tilaus on turhaa rahanmenoa, jos sen ehtii lukea vain sunnuntaisin ja kuntosalikortista ei kannata maksaa monia kymmeniä euroja kuukaudessa, jos siellä tulee todellisuudessa käytyä vain muutaman kerran koko kuukauden aikana.


Kansa haluaa osansa Tansanian kaasutuloista | Maailma.net\nKansa haluaa osansa Tansanian kaasutuloista\nRannikko jää ilman työpaikkoja, kun kaasu ja öljy pumpataan muualle, kirjoittaa Thembi Mutch.\n(Kuva: Carsten ten Brink / cc 2.0)\nThembi Mutch Suomen IPS 28.6.2013\n(IPS) -- Mereltä porattavaa kaasua siirtävät turbiinit pistävät silmään tansanialaiskylässä, joka koostuu ruohokattoisista savimajoista. Asukkaiden mukaan heiltä ei kysytty mitään, kun laitteet tulivat kylään.\n"Hallitus on puhunut radiossa sairaaloista, kouluista ja sähköstä, mutta emme tiedä, mitä oikeasti tapahtuu", Kilwan alueen rannikkokylää johtava kalastaja Salim Riziki sanoo.\nMerellä 15 kilometrin päässä sijaitsevan Songo Songon saaren kaasulöytö on poikinut sähköt vain kylän vauraimmille asukkaille.\nTurhautuminen öljy- ja kaasuhankkeita koskevan tiedon vähyyteen ryöpsähti toukokuussa väkivallaksi Mtwarassa, joka sijaitsee Kilwasta 250 kilometriä etelään. Vihaiset asukkaat kivittivät hallintorakennuksia ja johtavan CCM-puolueen toimistoa\nHallitus vastasi lähettämällä paikalle rekkalasteittain sotilaita pääkaupungista Dar es Salaamista. Asukkaiden mukaan kyynelkaasu- ja luotisateessa menehtyi kolme ihmistä, joukossa raskaana ollut nainen.\nMtwaran asukkaiden suuttumuksen herätti päätös siirtää alueelta pumpattava kaasu putkia pitkin pääkaupunkiin. Seudulle oli toivottu jalostamoa, joka olisi tuonut työpaikkoja.\n"Olemme pääasiassa seesamin ja cashew-pähkinän viljelijöitä. Tai siis olisimme, jos olisi työtä. Täällä Mikindanissa riittää työtä alle kymmenosalle, joten tilanne on toivoton", sanoo Ishmailiksi esittäytyvä mies Mtwaran lähistöltä.\n"Meiltä puuttuu myös puhdas juomavesi, koska 650 kilometrin päässä istuva hallitus on hylännyt meidät. Kaasu viedään muualle, ja me jäämme puille paljaille", hän nurisee.\nMtwarassa asuva Sultan-niminen räätäli yhtyy valitukseen. Hänen majaansa ei ole vedetty sähköä, mutta hän "lainaa" virtaa markkinoille menevästä johdosta nähdäkseen ommella käsikäyttöisellä koneellaan.\nMinne raha menee?\nBrittiläinen Rob Ahearne on tutkinut öljyn- ja kaasuntuotannon vaikutusta Etelä-Tansanian elämään. Hänen mukaansa asukkaat ovat arkoja puhumaan, koska he pelkäävät hallitsevan puolueen vakoojia ja häiriköksi leimautumista.\nAhearnen selvityksen mukaan ulkomaisten yhtiöiden on maksettava Tansaniassa vuosittainen vajaan 80 000 euron rekisteröintimaksu ja hallitus vaatii itselleen 60 prosenttia tuotosta. Rahojen käytöstä ei anneta tietoja.\nIPS ei saanut kuukausien yrittämisen jälkeen haastattelua Tansanian energia- ja kaivosministeriltä Sospeter Muhongolta. Muutkaan ministerit eivät suostuneet vastaaman kysymyksiin asukkaiden huomioimisesta energiahankkeissa.\nMalli on tuttu Länsi-Afrikasta\nKansainväliset öljy-yhtiöt ovat löytäneet Itä-Afrikan rannikon, ja porauksia tapahtuu Somaliasta Mosambikin pohjoisosiin ulottuvalla alueella. Paikalla ovat ainakin BG-ryhmä, Statoil, joka omistaa 40 prosenttia Exxonista, Royal Dutch Shell, Anadarko, Petrobras, Total, BP ja Aminex.\nTansanian rannikon asukkaat valittavat, että heiltä pimitetään tietoa öljyn- ja kaasuntuotannosta. Kun väki käy levottomaksi, armeija saapuu paikalle.\n"Ei ole harvinaista, että valtio ja yksityiset yhtiöt turvautuvat militarismiin öljyn ja kaasun tuotantoalueilla. Myös yltyvä väkivalta on tavallista", Mika Minio-Paluello kansainvälisestä Platform-järjestöstä arvioi.\nHänen mukaan Itä-Afrikassa toistuu kaava, joka on nähty Nigeriassa, Ghanassa ja Angolassa.\nYritysvastuu kansalaisoikeudetenergiaköyhyystyöväestöhallintoaseet & armeijaliiketoimintayhtiöt Tansania Suomen IPS\nLue lisää Nestlé lopettaa Reilun kaupan KitKat-suklaan valmistuksen – Häviäjinä 27 000 köyhää pienviljelijää, sanoo järjestö\nSuurin osa lääkeyritysten tuotoista tulee nykyisin sijoitustoiminnasta, ja lääkkeiden valmistaminen on jäänyt sivuosaan. Liiketoimintamallin muutoksella on kielteiset vaikutukset niin köyhiin maihin kuin maailmanlaajuisesta pandemiasta kärsiviinkin, kirjoittaa Omar El-Begawy.\nLue lisää Lääkeyhtiöt ovat muuttuneet lääkkeiden tuottajista rahoituslaitoksiksi\nLue lisää Sosiaaliset paineet ovat usein himoshoppailun taustalla – Harkinta on paras keino välttää pikamuodin houkutukset


Lokakuuta | Helsingin Uutiset\n16 lokakuuta 2019. KEITTIÖSSÄ NYT. Ennen hamstrasin enemmän ruokaa ja kuiva-aineita kotiin. Mutta koska meillä on nollatoleranssi hävikinsuhteen, olen ruvennut ostaa vähemmän kerralla ja samalla kaapit ovat väljemmät. Väljemmistä kaapeista.\ntiistai 31. lokakuuta 2017. Okaa, juuripersiljaa ja maa-artisokkaa. Syksy on mukuloiden ja juuresten aikaa. Nyt kun maa on taas sulanut, on aika ryhtyä viimeisiin mukuloiden nostoihin. Oka, siis tuo Andien perunan korvike.\nSunnuntaina 23. lokakuuta käväisin Kustavissa.Toimitettuani tärkeimmät asiat, oli aika suunnata pienelle kuntakierrokselle. Reitti kulki Viherlahden kautta Parattulaan ja Heponiemeen. Viherlahtelaisrannalla ollessani huomasin, että vesi oli todella matalalla.\nperjantai 1. lokakuuta 2010. Vihdoinkin perjantai. Kuten aikaisemminkin kerroin, niin tämä viikko on ollut kovin kiireinen ja siksi onkin ihana todeta, että vihdoinkin on perjantai! Olen ehtinyt katsomaan kaksi jaksoa lempisarjaani telkkarista ja samalla olen neulonut kämmekkäitä.\nlauantai 21. lokakuuta 2017. Anna-Mari Westin Kalenterit 2018: Arvonta ja tarjous / Yhteistyössä Anna-Mari Westin kanssa / "Elämä on kirja jonka sivut täytämme itse" "Elämä ei ole elettyjä vuosia vaan koettuja tarinoita" "Tämä päivä ei tule koskaan takaisin, joten ota siitä kaikki irti"\nTonnikalapizza Kaisa Liski Alasti kaisa liski alasti. Iltalehti kokosi yhteen julkisuudesta tuttuja suomalaisia, jotka ovat luoneet uraa uudella alalla. Missinä tutuksi tullut. Kiinteistönvälittäjänä aiemmin työskennellyt Kaisa Liski hyppää elokuussa mukaan ravintolabisnekseen. Uusi ura tarkoittaa. kaisa liski ero. kaisa liski alasti. kaisa liski instagram. Kesäaikaan Kuopion Julkulaan ryhdytään tänään rakentamaan uutta lähiliikuntapaikkaa. Kiviniemenrantaan tuleva liikuntapaikka valmistuu. Vuonna\nVuonna 2018 Herra Ylpön elämältä putosi pohja, kun hänen silloinen vaimonsa jätti muusikon täysin yllättäen tämän.\nAsunnottomien yötä vietetään jälleen 17. lokakuuta YK:n köyhyyden ja syrjäytymisen vastaisena päivänä. Myös Ylöjärvellä.\nDayoff Muitos exemplos de traduções com "day off" – Dicionário português-inglês e busca em milhões de traduções. Info 법인명(상호): DAYOFF(데이오프) 대표자(성명): 이혜미 사업자 등록번호 안내: [126-26-25491] 통신판매업 신고 2016-수원팔달-0430호 [사업자정보확인] 주소: 442847 경기도 수원시 팔달구 매산로2가 40-1 동인오피스텔 101호 개인정보관리책임자: 윤기택([email protected]) 대표전화 및. Hercule Poirot Aikataulukon Arvoitus Viiksekäs mestarietsivä Hercule Poirot on ratkonut murhamysteereitä Ykkösen perjantai-illoissa.\nmaanantai 4. lokakuuta 2010. Basilikamaksaa ja lohkoperunoita. Mies oli ostanut Kauppahallista maksaa. Valmistin siitä päivällisen. Kypsytin maksan uunissa kerman kera ja samalla kypsyivät myös lohkoperunat. Maksa on niin perinteistä ja oikeaa retroruokaa, että katoin retrolautasetkin.\ntiistai 6. lokakuuta 2009. Peruna-purjokeitto. Pehmeän samettinen keitto maistui tänään, syksyisenä päivänä, erinomaiselta. Kevyehkön keiton jälkeen lehtitaikinanyytit ja -kolmiot iltakahvin kera olivat sopivan täyteläinen valinta. Peruna-purjokeitto puolikas purjon valkoista osaa\nTämän hetken tiedon mukaan Skopjesta pääsee lentämään Turkuun vasta 6. lokakuuta. Liikenne- ja viestintävirasto Traficom päätti elokuun lopussa keskeyttää Pohjois-Makedonian Skopjesta Turkuun saapuvat.\nVille Tiitinen, Arto Ihalainen, Seppo Spets ja Juha Jämsén LiigaPlokista muistuttavat korona-ajan hyvistä tavoista.\n31. lokakuuta 2017. Epistolat. Dekkarissa (Mankell) komisario kysyy avoimella linjalla yhteistyöhaluiselta lääkäriltä, joka on tietenkin vaitiolovelvollinen, liittyykö tämä useista murhista epäillyn henkilön nimi Carl Michael Bellmaniin. Lääkärin sanoo kuin Esko Kivikoski että kyl-lä.\nkeskiviikosta 9. syyskuuta lähtien Päijät-Hämeen muuttuneen koronaepidemiatilanteen vuoksi. Järjestelyllä pyritään turvaamaan.\nBayern Münchenin espanjalaisen keskikenttäpelaaja Thiago Alcantaran mahdollinen siirtyminen Liverpooliin ratkeaa.\nVain elämää -tähti Herra Ylppö tyrmää Tähdet, tähdet.\n– Herra Ylppö on aikoinaan vannonut, ettei ikinä osallistuisi Vain elämää -ohjelmaan. Lokakuussa alkavalla sarjan 11.\nAlkuvuodesta DNA-testit vahvistivat, että Belgian entisellä kuninkaalla Albert II:lla on avioliiton ulkopuolella syntynyt.\nlokakuuta (10) Happy Halloween! Kurpitsa-rahkapiirakka; Hämähäkkikakku; Hämähäkkimuffinssit; Hyvää syyslomaa lomalaisille; Suklaasuukot; Mifu-piirakka; Poropiirakkaa pellavaruispohjalla; Porkkanaperunarieskat; Punaisten marjojen kakku syyskuuta.\nKauden 2020 – 21 alkamista on lykätty 6. lokakuuta asti. Lohkovaihetta ei pelata. Sarja käynnistyy suoraan 32 joukkueen pudotuspelivaiheesta, jossa joukkueet pelaavat CHL:n pudotuspeliformaatin mukaisesti kahden ottelun sarjan, jossa otteluiden yhteistulos.\nJääkiekon liigakauden pitäisi alkaa 1. lokakuuta, mutta koronatilanne saattaa sekoittaa suunnitelmat. urheilu 12.9.2020 klo.\nBritannian pääministeri Boris Johnson on antanut Euroopan unionille takarajan brexitin jälkeisestä kauppasopimuksesta.\nKangasala aloittaa liigakautensa 3. lokakuuta Pihtiputaan LiigaPlokin vieraana. Kuva: iClipart Isku-Kangasala 0–5 LP.


Autonvuokraus vuonna Ranchi/jamshedpur - Downtown, Intia - Rental24H.com\nAutonvuokraus klo Ranchi/jamshedpur - Downtown , Intia\nAutovuokraamot lähellä sijaintia Ranchi/jamshedpur - Downtown\nVoit nähdä alla luettelon vuokraamopisteistä lähellä sijaintia Ranchi/jamshedpur - Downtown , Intia. Mukavuutesi takia, kaikki paikat on lajiteltu kolmeen ryhmään: autovuokraus keskustassa, lentokentillä ja rautatieasemilla. Huomaa, että hinnat ja autojen määrä vaihtelee vuokra-aseman sijainnin mukaan. Esimerkiksi auton vuokraaminen lentokentältä on usein kalliimpaa kuin keskustasta, mutta autovalikoima on laajin, joten tarkista ensin kaikki tarjoukset sijainnissa Ranchi/jamshedpur - Downtown , Intia ja vertaile hintoja ennen auton vuokraamista.\nKartta sijainnista lähellä sijaintia Ranchi/jamshedpur - Downtown , Intia


Rolex Submariner 116610LV "Hulk" 2018 FULL-SET - Longitudi\nHomeKauppaUusimmat kellotRolex Submariner 116610LV ”Hulk”...\nRolex Submariner 116610LV ”Hulk” 2018 FULL-SET\nEtusivu / Vintage rannekellot / Rolex Submariner 116610LV ”Hulk” 2018 FULL-SET\nRolex Oyster Perpetual Submariner ”Hulk” 116610LV vuodelta 2018. Full set, kaikki laatikot ja paperit. Ostettu Hovisepiltä 7/2018. Lähes uudenveroinen yksilö. Virheetön kellotaulu, osoittimet ja bezel. Huippukuntoinen teräskuori ja teräsranneke. Kuoren koko on 40mm.\nTestattu käynnin ja tiiviyden suhteen. Kello on kronometrintarkka ja sukellustiivis.\nKellon mukana tulee laatikot (sisä ja ulko), takuukortti, käyttöohjeet, virheä tagi, bezel suojus ym..\nKellolla on Rolexin takuu voimassa vuoteen 2023 asti.


”Nautiluksesta Arandaan - suomalaisen merentutkimuksen tarina” kuvaa kiehtovaa merentutkimusta ja sen vaiheita yli sadan vuoden ajalta monipuolisesti ja ihmisläheisesti. Kiinnostavat tarinat, sattumukset ja valokuvat elävöittävät merentutkimuksen suurta tarinaa. Kirja kertoo, miten meren tutkimus ja tutkimusta tekevät organisaatiot ovat muuttuneet Ruotsin vallan aikaisesta valistuneisuuden ajasta läpi autonomian ajan, Suomen itsenäistymisen, sotien ja jälleenrakentamisen ajan EU-jäsenyyteen.\nKiehtova tarina seuraa läheisesti Merentutkimuslaitosta, joka oli Suomen keskeinen merta tutkiva laitos yli 90 vuoden ajan, ja joka kehittyi koko Itämeren alueen merkittäväksi toimijaksi. Tutkimus ei kuitenkaan pääty Eduskunnan päätökseen Merentutkimuslaitoksen lakkauttamisesta ja toiminnan hajauttamisesta, vaan merentutkimuksen tarina jatkuu. Merentutkimus on nähtävä tärkeänä tieteen alana myös tulevaisuuden Suomessa.


Autoilua – pnuk!\nKävimme päiväseltään pyörähtämässä Nivalassa Anja-mummon 70-vuotissynttäreillä. Oli oikein Ruotsista asti enoa ja serkkua käymässä ja yhtä vaille kaikki mummon lapsista ja lapsenlapsista paikalla. Hienoa oli tavata vähän kauempana asuvia sukulaisiakin joskus.\nMuuten matka meni hyvin, mutta auto rupesi temppuilemaan Nivalassa. Kauheata nykimistä, mutta ei siltikään nykimistä. Vähän niinkuin sellaista autolla yrittäisi liian alhaisilla kierroksilla lähteä liian isolla vaihteella liikkeelle. Toivottavasti kyse on kytkinpolkimen kiinnityspultista tälläkin kertaa, se on ainoa mikä on oikeasti vehkeestä hajoillut. Huomenna sekin selviää. Isä veikkaili Vesku-enon kanssa moottorin kannatintyynyjä.\nTietääkö joku, nyt kun on tämä ”paras ulkoasu”- kuukkeliehdokkuus päällä, mistä ihmeestä he arvostelevat minun ulkoasua? Viime vuonna oli varmaan 30 eri leiskaa käytössä, tämänkin vuoden puolella on ehtinyt vaihtua kerran tai kaksi. Ja taas olisi kaksi uutta valmiina vain käyttöönottoa vaille. Taidan kuitenkin odotella siihen kunnes joku voittaa sen ulkoasusarjan.\nNoh, enköhän minä vielä loppukuun pärjää tällä, seuraava leiska on hieman taas graafisempi. Onkohan minussa jotain vikaa?\n2 Replies to “Autoilua”\nmaaliskuu 6, 2004 22:46\nEi ole niin väliä, miltä Pnuk! näyttää, koska se näyttää hyvältä joka tapauksessa.\nmaaliskuu 7, 2004 16:07\nJuups, sen auton tarina on nyt lopussa. Ei kai muuta kuin uutta etsimään.


Mulla on tiettyjä takuuvarmoja leipomusreseptejä jäänyt vuosien varrella takataskuun, ne ovat sellaisia joiden pariin palaan aina uudestaan kun tarttis saada jotain herkkua vieraita varten ... tai ihan vaan omaan käyttöön, ollaanpa rehellisiä. Nämä reseptit ovat osoittautuneet syöjien parissa hiteiksi, onnistuvat suurella varmuudella, ovat helppo tehdä ja ainekset eivät ole turhan hankalia tai maksa maltaita. Nyt tälle VIP-listalle on noussut uusi tulokas, suolakinuskijuustokakku eli lontooksi salted caramel cheesecake. Kakku on ehtinyt parissa viikossa jo kerätä suurta suosiota ja reseptikyselyjä, joten täältä pesee :)\nAikuisten juhliin sopivat koristeet, koskaan ei ole liian vanha ilmapalloille!\nTein tätä parisen viikkoa sitten ensimmäistä kertaa kun mentiin kavereille syömään, kakku osoittautui onnistumisvarmaksi ja oli maultaan todella hyvä! Niin hyvä, että perjantaina tein kakkua uudestaan kaksin kappalein, toinen illan grillijuhliin ja toinen juurikin siihen omaan käyttöön :) Tämä kakku -kuten muutkin juustokakut- kannattaa ehdottomasti tehdä päivää tai vaikka paria ennen tarjoilua ja antaa tekeytyä jääkaapissa jotta se olisi parhaimmillaan.\nSalted caramel cheesecake- Suolakinuskijuustokakku\nn.220 g digestivekeksejä\nMurskaa keksit pieneksi muruksi ja kaada joukkoon sulatettu voi. Painele 24 cm halkaisijaltaan olevan piirakka-tai irtopohjavuoan pohjalle tiiviisti ja paista pohjaa 160 asteessa 12 minuuttia. Anna jäähtyä hetken.\nVatkaa tuorejuusto sähkövatkaimella pehmeäksi ja kaada joukkoon sokeri. Vatkaa sokerituorejuustoseosta noin kahden minuutin ajan niin, että siitä tulee kuohkeaa. Lisää vaniljasokeri, sitruunamehu ja suola. Sekoita tasaiseksi.\nLisää munat yksitellen seokseen, vatkaa seos tasaiseksi kummankin munan lisäyksen jälkeen. Lisää maissitärkkelys ja sekoita nopeaseti tasaiseksi. Kaada täyte pohjan päälle ja paista uunissa 160 asteessa noin 30-35 minuuttia. Tarkkaile ettei päällinen ruskistu kuin aavistuksen.\nKun kakku on paistettu, valmista kinuski kuumentamalla kerma ja fariinisokeri kattilassa. Alkuun voit laittaa lämpöä kovemmalle mutta pudota lämpötila miedolle lämmölle kun seos kiehuu. Keitä 15-20 minuuttia miedolla lämmöllä. Voit kokeilla onko kinuski valmista pudottamalla pienen tipan kakun päälle, mikäli pisara pysyy muodossaan on kinuski valmis. Anna jäähtyä n. minuutin ajan ja kaada kinuski tasaisesti kakun päälle. Tässä kannattaa olla aika nopea, sillä kinuski jähmettyy äkkiä! Laita jääkaappiin yön yli tekeytymään ja tarjoa seuraavana (tai sitä seuraavana) päivänä.\nTein kotiin tämän miniversion, siinäpä tuli samalla vaivalla\nVoisin julkaista tuon alussa mainitun "takuuvarma-herkku" listan joskus täälläkin, nämä ovat tosiaan reseptejä joita multa usein kysellään ja kuten sanottu, joiden pariin itse palaan aina uudelleen. Ja hei, mun maku on todella tarkka, eli nämä ovat oikeasti herkkujen aatelia :D\nTunnisteet: kakku, leipominen, leivonta, reseptit\nAnonyymi 4.6.2017 18.23\nSiis on todella hyvää :) Resepti otetaan heti käyttöön kiitos SUvi!\nNo eikö ookkin! Hyvä ja helppo.


Kritisoidulle Lionel Messille yllättävä tukija – Yhdysvaltojen entiseltä presidentiltä puolustuspuhe: "Ihmisten täytyy ymmärtää, että yksin on vaikeaa saavuttaa menestystä" - MTVuutiset.fi\nJulkaistu 31.05.2019 11:59\nMessi on voittanut Barcelonan paidassa kaiken mahdollisen, mutta maajoukkueessa menestys on ollut todella laihaa. Hän on jäänyt hävinnyt kolme Etelä-Amerikan mestaruusturnauksen finaalia sekä yhden MM-finaalin. Viime MM-kilpailuissa Argentiina putosi jo ensimmäisellä pudotuspelikierroksella.\n– Monet ovat kritisoineet minua. Jopa kuusivuotias poikani kysyi minulta, että miksi Argentiinassa on sellaista vihaa minua kohtaan. Vastasin, että se koskee vain pientä osaa ihmisistä, Messi kertoi aiemmin argentiinalaisessa 94,7 Club Octubre radio-ohjelmassa.\nObama oli mukana konferenssissa Kolumbian Bogotassa, jossa hän otti kantaa Messin suorituksiin.\n– Argentiinalla on Messin mahtavuudesta huolimatta ollut vaikeaa voittaa MM-kultaa. Minun ohjeeni on se, että nuorten ihmisten täytyy ymmärtää se, että todella harva pystyy saavuttamaan menestystä yksin, Obama sanoi Goalin mukaan.\nArgentiinan maajoukkue valmistautuu paraikaa Etelä-Amerikan mestaruuskilpailuihin, jotka alkavat 7. kesäkuuta.\nJalkapallo Lionel Messi Urheilu


Kiinan ja Britannian välisten suhteiden “kultainen kausi” menetti hieman kiiltoaan kun kuningatar Elisabet https://www.is.fi/haku/?query=elisabetväitti kiinalaisten viranomaisten olevan erittäin töykeitä.\nKaikki alkoi viime vuonna, kun Kiinan presidentti ja kommunistisen puolueen pääsihteeri Xi Jinpinghttps://www.is.fi/haku/?query=xi+jinping vieraili Britanniassa.\nTiistaina Buckingham Palacessa pidetyillä puutarhakutsuilla brittiläinen kameramies kuvasi vahingossa kuningattaren ja Lontoon metropolialueen poliisimestari Lucy D’Orsinhttps://www.is.fi/haku/?query=lucy+d%E2%80%99orsin välisen keskustelun. Kuningatar ja poliisimestari keskustelivat Xi Jinpingin matkasta.\nKun D’Orsi esiteltiin Xi Jinpingin matkan turvallisuudesta vastanneeksi virkamieheksi, kuningatar lipsautti: ”Oi, huono tuuri”, kertoo The Guardian.\nKuningatar kertoi vieraalleen, että kiinalaiset ovat olleet erittäin tylyjä suurlähettiläs Barbara Woodwardiahttps://www.is.fi/haku/?query=barbara+woodwardia kohtaan. Woodward on Britannian ensimmäinen naispuolinen suurlähettiläs Kiinassa.\nD’Orsi kertoi lehden mukaan kuningattarelle, että Xi Jinpingin vierailu oli ollut hänelle melkoinen testi ja kiinalaisvieraat olivat kävelleet ulos kahdesta tapaamisesta todeten matkan olevan ohi.\n– Tavatonta, kuningatar vastasi kameramiehen kuvaaman nauhan mukaan.\n– Erittäin töykeää ja epädiplomaattista, D’Orsi sanoi puolestaan.\nKiinan ulkoministeriön tiedottaja Lu Kanghttps://www.is.fi/haku/?query=lu+kang ei halunnut kommentoida kuningattaren puheiden vaikutusta Kiinan ja Britannian suhteisiin.\n– Presidentti Xin matka Britanniaan viime vuonna oli menestys, hän tyytyi toteamaan.\nThe Guardianin kysyessä, yllättikö kuningattaren puheet kiinalaiset, Lu väisti kysymyksen.\n– Olen jo sanonut sen, mitä voin asiasta lausua.


Tunteet pelissä - Henkil�t - Sarjaseuraaja\nSarjaseuraaja > Tv-sarjat > Draama > Tunteet pelissä > Henkil�t\nTunteet pelissä - Henkil�t\nBrooke Davis on bile-eläin ja yksi viidestä päähahmosta. Brooke on cheerleader-joukkueen kapteeni ja hänestä tuli oppilaskunnan hallituksen puheenjohtaja 2. kaudella. Brooke on myös seurustellut Lucasin kanssa 1. kaudella. Heidän suhteensa loppui, kun Brooke sai tietää Lucasista ja Peytonista. Toisella kaudella hän ihastuu Felixiin. Lucas ja Brooke palaavat yhteen kolmannella kaudella.\nDan Scott sai Karenin raskaaksi ja odottamaan Lucasia heidän viimeisenä vuonnaan lukiossa. Dan tapasi Debin, joka tuli myös raskaaksi ja alkoi odottaa Nathania. Dan päätti pysyä Debin rinnalla ja kasvattaa Nathanin eli hän hylkäsi Lucasin. Dan sai sydänkohtauksen 1. kauden lopussa ja hänellä todettiin HCM. Dan selvisi taas kuolemalta 2. kauden päätöksessä, jolloin hän jäi loukkuun palavaan autokauppaansa.\nDeborah "Deb" Scott on Nathanin äiti ja Danin vaimo, mutta he ovat eroamassa. Deb ja Karen ovat yhteistyökumppaneita. Hänellä on lääkeriippuvuus toisella kaudella. Deb suhtautui hyvin jyrkästi Nathanin ja Haleyn avioliittoon. Hän yritti myös tappaa Danin toisen kauden lopussa huumaamalla hänet ja sytyttämällä hänen autokauppansa tuleen.\nHaley James-Scott on Lucasin paras ystävä ja Nathanin vaimo. Brooke antoi Haleylle lempinimen 'apuope'. Myöhemmin Haleystä tuli laulaja. Haley lähti kiertueelle The Wreckersejen ja Chris Kellerin kanssa. Haley ja Nathan uusivat valansa kolmannella kaudella.\nKaren Roe on Lucasin äiti ja Karen's Cafen omistaja. Kun Dan jätti Karenin, hän päätti kasvattaa Lucasin yksin. Karen lähti ensimmäisellä kaudella Italiaan ruuanlaittokurssille ja toisella kaudella hän meni yliopiston kursseille ja päätyi seurustelemaan professorinsa kanssa. Karen rakastuu Keithiin kolmannella kaudella. Karen tulee Keithille raskaaksi.\nKeith Scott on Danin vieli ja hän on ollut pitkään ihastunut Kareniin. Sen jälkeen kun hän makasi Debin kanssa, Dan halusi rankaista Keithiä ja palkkasi Julesin särkemään hänen sydämensä. Keith kosi Karenia ja päätti adoptoida Lucasin.\nLucas Eugene Scott on Nathanin velipuoli, Karenin ja Danin poika. Lucas on kiinnostunut kirjallisuudesta ja koripallosta. Hän on yleensä sarjan keskipiste. Kun Lucas aloitti pelaamaan Ravensissa, hänet valittiin Nathanin johdon alaiseksi. Hänen täytyi lopettaa koripallo saadessaan tietää sydänsairaudestaan. Hänellä on on-off suhde Brooken kanssa.\nMarvin "Mouth" McFadden selosti koripallopelejä River Courtissa. Myöhemmin Mouthista tuli Ravesien selostaja. Mouthin ensimmäinen tyttöystävä oli toisella kaudella Erica Marsh, nyt hän on ihastunut Racheliin. Mouth auttoi toisella kaudella Brookea pääsemään oppilaskunnan hallituksen puheenjohtajaksi.\nNathan Scott on Lucasin velipuoli, Danin ja Debin poika. Nathan oli koripallojoukkue Ravesin tähtipelaaja, kunnes Lucas tuli mukaan uhkaamaan hänen asemaansa. Nathan alkoi vihata Lucasia, vaikka ei ollut koskaan todella tavannut häntä. Heistä tuli kuitenkin lopulta ystäviä. Nathan on vapautunut vanhemmistaan ja avioitunut Lucasin ystävän, Haley Jamesin kanssa.\nPeyton Sawyer on kiinnostunut musiikista ja hän on cheerleader parhaan ystävänsä Brooken kanssa. Hänellä oli on-off suhde Jack Jagielskin kanssa. Peyton tajusi ajallaan, että hänen tunteensa Lucasiin ovat enemmänkin ystävälliset. Peyton sai tietää, että hänet on adoptoitu kun hänen biologinen äitinsä tuli käymään hänen luonaan.\nWhitey Durham on Tree Hill Ravesien päävalmentaja. Whitey auttaa pelaajiaan kun he vain tarvitsevat apua. Whitey oli päättänyt lopettaa valmentamisen, mutta joukkue sai hänet muuttamaan päätöstään. Dan olisi halunnut hänen paikkansa valmentajana, mutta Karenin vahvan puheen johdosta Whitey voitti.